cyanic-selkie/wikianc huggingface dataset:
മേഹർഗഢ് സംസ്കാരം
ആദ്യകാലത്ത് ഇവിടെ മൺപാത്രങ്ങൾ പ്രചാരത്തിലായിട്ടില്ലായിരുന്നു. ബി.സി.ഇ. 5500-ഓടെ മാത്രമാണ് മൺപാത്രങ്ങൾ പ്രചാരത്തിലാകുന്നത്. ഇക്കാലത്തോടെ ചെമ്പും പ്രചാരത്തിലായി. വീടുകൾ മൺചുമരുകളിലാണ് നിർമ്മിച്ചിരുന്നത്. ആഭരണങ്ങൾക്കായി ഇവർ വിവിധതരം കല്ലുകളും കടൽച്ചിപ്പികളും ഉപയോഗിച്ചിരുന്നു. മെഹർഗഢിൽ ബി സി ഇ. 2600-ഓടെ ജനവാസം നിലക്കുന്നുണ്ടെങ്കിലും അതിന്റെ പരിസരങ്ങളിലായി ബി.സി.ഇ. 500 (മെഹർഗഢ് 8-ആം ഘട്ടം, പിറാക്ക്, നൗഷാറൊ തുടങ്ങിയ സ്ഥലങ്ങൾ)വരെ ഹാരപ്പൻസംസ്കൃതിക്കും വേദകാലത്തിനും സമകാലീനമായും ഈ സംസ്കൃതിയുടെ തുടർച്ച നിലനിന്നിരുന്നു.
ലോകത്തിൽ ദന്തചികിത്സയുടെ അറിയപ്പെടുന്ന ഏറ്റവും ആദ്യത്തെ ഉദാഹരണം ഇവിടെ നിന്നാണ് കിട്ടിയിട്ടുള്ളത്. പല്ലുകൾ തുളച്ചും രാകിയും ആവശ്യാനുസരണം ഇവർ പരിപാലിച്ചിരുന്നു.
തെക്കനേഷ്യയിൽ നിന്നു കിട്ടിയിട്ടുള്ള ഏറ്റവും പഴയ മണ്ണുകൊണ്ടുള്ള സ്ത്രീരൂപം ഇവിടെ നിന്നാണ്. ബി.സി.ഇ. 4000 ആകുമ്പോഴേക്ക് ഈ രൂപങ്ങൾ ശൈലീപരമായി വളരെ മെച്ചപ്പെടുന്നുണ്ട്. ഇക്കാലത്ത്നിന്ന് ലഭ്യമായ മനുഷ്യരൂപങ്ങളെല്ലാം തന്നെ സ്ത്രീകളുടേതാണ്. ഇവയിൽ മിക്കതും കുട്ടികളെ എടുത്തുനിൽക്കുന്നവയാണ്. 2600-നു ശേഷമേ പുരുഷരൂപങ്ങൾ കണ്ടെത്തുന്നുള്ളൂ.
അവലംബം
വിഭാഗം:സംസ്കാരം വർഗ്ഗം:പുരാതന ജനപദങ്ങൾ വർഗ്ഗം:പാകിസ്താനിലെ ലോകപൈതൃകകേന്ദ്രങ്ങൾ വർഗ്ഗം:ദക്ഷിണേഷ്യയുടെ ചരിത്രം
കുടുംബം
പരസ്പരം ചുമതലകൾ പങ്കുവെച്ചു, ഒരു സ്ത്രീയും പുരുഷനും, അവരുടെ കുട്ടികളോ അല്ലെങ്കിൽ കുട്ടികൾ ഇല്ലാതെയോ ഒന്നിച്ചു ജീവികുന്നതിനെ കുടുംബം എന്ന് പറയുന്നു. ട്രാൻസ് ജെൻഡർ ആളുകളും ഇന്ന് കുടുംബമായി ജീവിക്കുന്നു. മനുഷ്യർ ഗോത്രങ്ങളായി ജീവിക്കാൻ തുടങ്ങിയ ആദിമകാലം മുതൽക്കേ ആരംഭിച്ച ഒന്നാണ് കുടുംബം. സ്വകാര്യ സ്വത്തിന്റെ പരമ്പരാഗതമായ പങ്കുവെയ്പ്പ് ഇതിന്റെ ലക്ഷ്യങ്ങളിൽ ഒന്നാണ്. ജീവജാലങ്ങളിൽ മനുഷ്യനു മാത്രമല്ല മൃഗങ്ങൾക്കും കുടുംബമുണ്ട്. മനുഷ്യകുടുംബം എന്നാൽ മാതാവ്, പിതാവ്, ഒരു കുട്ടി എന്നിവരടങ്ങുന്നതാണ്. ഇങ്ങനെയുള്ള ചെറിയ കുടുംബങ്ങളെ അണുകുടുംബമെന്ന് പറയുന്നു. മുൻ കാലങ്ങളിൽ മാതാപിതാക്കളും സഹോദരങ്ങളും മക്കളും അവരുടെ മക്കളും മറ്റും ചേർന്നതായിരുന്നു; ഇത്തരം അനേകം ചെറുകുടുംബങ്ങൾ ചേർന്ന ഒന്നാണ് കൂട്ടുകുടുംബം.
സാമൂഹികവും മതപരവും ഗോത്രീയവുമായ ഇടപെടലുകളും ഇടപഴകലും ചേർന്നതാണ് കുടുംബജീവിതം. വിവാഹം ഇതിന്റെ ആദ്യപടിയാണെന്ന് പറയാം. ഓരോ വംശപരമ്പരയിലും ഓരോ കുടുംബരീതികൾ അനുവർത്തിക്കുന്നു. ഓരോ ദേശത്തും കുടുംബത്തെ കുറിച്ചുള്ള കാഴ്ചപ്പാടുകളിൽ വ്യതാസങ്ങൾ കാണാം. മതങ്ങളും ഗോത്രങ്ങളും ഇക്കാര്യത്തിൽ പ്രധാന പങ്ക് വഹിക്കുന്നു. മിക്ക കുടുംബങ്ങളിലും പുരുഷൻ ആവും അധികാരസ്ഥാനം കയ്യാളുന്നത്. ഇദ്ദേഹത്തെ 'ഗൃഹനാഥൻ' എന്ന് വിളിക്കുന്നു. എന്നാൽ ചില സമൂഹങ്ങളിൽ അമ്മമാർക്ക് ആവും പ്രാധാന്യം. താവഴി പാരമ്പര്യം ഉള്ള കുടുംബങ്ങൾ ഇതിന്‌ ഉദാഹരണമാണ്. അങ്ങനെ 'ഗൃഹനാഥയ്ക്ക്' പ്രാധാന്യം കൈവരുന്നു.
ഇന്നത്തെ കാലഘട്ടത്തിൽ, വിവാഹം എന്ന ഉടമ്പടിയിൽ വിശ്വസിക്കാത്തവരും, കുട്ടികളെ ദത്തെടുത്തു കുടുംബം ആയി ജീവിക്കുന്നവരും ഒരുപാടുണ്ട്. ചിലർ കുടുംബം എന്ന ആശയത്തിന് ബദലായി 'സംഘജീവിതം' എന്ന കൂട്ടായ ജീവിതം നയിക്കാറുണ്ട്. മറ്റു ചിലർ ലിവിങ് ടുഗെതർ അഥവാ സഹജീവനം തുടങ്ങിയ രീതികൾ തിരഞ്ഞെടുക്കുന്നു. പല രാജ്യങ്ങളിലും സ്വർഗാനുരാഗികൾ വിവാഹം ചെയ്ത് കുടുംബമായി ജീവിക്കാറുണ്ട്. ഇവർ കുട്ടികളെ ദത്തെടുക്കുകയോ, വാടക ഗർഭപാത്രം, കൃത്രിമ ബീജസങ്കലനം വഴിയോ പ്രത്യുത്പാദനം നടത്തി വരുന്നു.
മൃഗങ്ങൾ അവയുടെ ജനുസ്സുകൾക്കനുസരിച്ച് ഓരോ കുടുംബങ്ങളായി കരുതിപ്പോരുന്നു. ശാസ്ത്രീയ വർഗ്ഗീകരണത്തിലും ജന്തു കുടുംബമെന്നു പറയാറുണ്ട്.
വർഗ്ഗം:കുടുംബം
ജബൽപൂരിയ
ക്രിറ്റേഷ്യസ്‌ യുഗത്തിൽ നിന്നും ഉള്ള വേട്ടയാടുന്ന ഒരു ചെറിയ ദിനോസർ ആണ് ജബൽപൂരിയ. തെറാപ്പോഡ വിഭാഗത്തിൽ പെട്ട ഇവ ഇന്ത്യയിൽ ഉള്ള ജബൽപൂർ നിന്നും ആണ് ഫോസ്സിൽ കണ്ടു കിട്ടിയിട്ടുള്ളത്, ഇവിടെ ഉള്ള ലമേറ്റ ഫോർമേഷൻ എന്ന പേരിൽ ഉള്ള ശിലാക്രമങ്ങൾക്ക് ഇടയിൽ നിന്നും ആണ്. ജബൽപൂരിയ എന്ന പേരിന്റെ ഉത്ഭവവും ഇങ്ങനെയാണ്.
ശരീര ഘടന
ജബൽപൂരിയ സാധാരണ 0.5 മീറ്റർ ഉയരവും, 1.2 മീറ്റർ നീളവും , വെറും നാമമാത്രം ആയ ഭാരവും മാത്രം ആണ് ഇവക്ക് ഉണ്ടായിരുനത്.
കൂടുതൽ വിവരങ്ങൾ
തെറാപ്പോഡ വിഭാഗമാണ് എന്നതിൽ കവിഞ്ഞു മറ്റു വിവരങ്ങൾ ഇപ്പോൾ ലഭ്യമല്ല, നോമെൻ ദുബിയം ആയിട്ടാണ് ഈ ദിനോസറിനെ കരുതുന്നത്.
പുറത്തേക്കുള്ള കണ്ണികൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
തഹീതി
ദക്ഷിണ പസിഫിക് സമുദ്രത്തിലെ ഒരു ദ്വീപാണ് തഹീതി. ഫ്രഞ്ച് പോളിനേഷ്യയുടെ ഭാഗമായ വിൻഡ്വേഡ് ദ്വീപുകളിലെ ഏറ്റവും വലിയ ദ്വീപാണ് തഹീതി. 56 കിലോമീറ്ററോളം നീളമുള്ള തഹീതിയുടെ വിസ്തീർണം: 1,042 ചതുരശ്രകിലോമീറ്റർ.
മനോഹരമായ ഭൂപ്രകൃതിയും പ്രസന്നമായ കാലാവസ്ഥയും കൊണ്ട് ശ്രദ്ധേയമാണ് തഹീതി. ഭൂമിശാസ്ത്രപരമായി സമുദ്രത്തിൽ നിന്ന് എഴുന്നു നില്ക്കുന്ന രണ്ട് അഗ്നിപർവതാഗ്രങ്ങളാണ് യഥാർഥത്തിൽ തഹീതി. ഒരു കരയിടുക്കിനാൽ പരസ്പരം ബന്ധിപ്പിക്കപ്പെട്ട അവസ്ഥയിലുള്ള ഈ അഗ്നിപർവതങ്ങളിൽ പ്രധാനമായും രണ്ട് ഭൂപ്രദേശങ്ങൾ ഉൾപ്പെടുന്നു; വിസ്തൃതമായ തഹീതി-നൂയിയും വിസ്തൃതി കുറഞ്ഞ തയ് അരപു അഥവാ തഹീതി-ഇറ്റിയും. ദ്വീപിന്റെ മധ്യഭാഗത്ത് സു.2,238 മീറ്റർ ഉയരത്തിൽ സ്ഥിതിചെയ്യുന്ന ഓറോഹിന ആണ് ഏറ്റവും ഉയരം കൂടിയ പർവതം. തീരപ്രദേശത്തിനടുത്ത താരതമ്യേന വീതി കുറഞ്ഞ സമതലമാണ് ദ്വീപിലെ ഏറ്റവും ഫലഭൂയിഷ്ഠവും ജനസാന്ദ്രവുമായ മേഖല. ദ്വീപിനെ വലയം ചെയ്ത് കാണുന്ന പവിഴപ്പുറ്റുകളുടെ ശൃംഖലയാണ് ഭൂപ്രകൃതിയിലെ മറ്റൊരു സവിശേഷത.
ഉഷ്ണമേഖലാ കാലാവസ്ഥ അനുഭവപ്പെടുന്ന ഇവിടെ തെ. കിഴക്കൻ വാണിജ്യവാതങ്ങൾ കാലാവസ്ഥയിൽ നിർണായക സ്വാധീനം ചെലുത്താറുണ്ട്. സമതല പ്രദേശങ്ങളിൽ വർഷത്തിൽ 1,800 മി.മീറ്ററോളം മഴ ലഭിക്കുന്നു. വാതാഭിമുഖങ്ങളായി വർത്തിക്കുന്ന മലഞ്ചരിവുകളിലാണ് മഴയുടെ തോത് താരതമ്യേന കൂടുതൽ. ഉഷ്ണമേഖലാ മഴക്കാടുകളാണ് ദ്വീപിലെ നൈസർഗിക സസ്യജാലം. സുലഭമായി ലഭിക്കുന്ന മഴയിൽ രൂപംകൊണ്ട് കൂലംകുത്തിയൊഴുകുന്ന ചെറു നദികളിലെ ജലപാതങ്ങൾ നയനമോഹനങ്ങളാണ്. കൃഷിയും മത്സ്യബന്ധനവുമാണ് ജനങ്ങളുടെ മുഖ്യ ഉപജീവനമാർഗങ്ങൾ. വിനോദസഞ്ചാരത്തിനും സമ്പദ്ഘടനയിൽ നിർണായക പങ്കുണ്ട്. മുഖ്യവിളകളിൽ തെങ്ങ്, പന, വാഴ, ഓറഞ്ച്, പപ്പായ എന്നിവ ഉൾപ്പെടുന്നു. കയറ്റുമതി ഉത്പന്നങ്ങളിൽ കൊപ്ര, വാനില, കരകൗശല വസ്തുക്കൾ മുതലായവ മുൻപന്തിയിൽ നില്ക്കുന്നു. കൃത്രിമ രത്നമായ 'മദർ ഒഫ് പേൾ' ആണ് മറ്റൊരു വിപണന ഉത്പന്നം. പപ്പീറ്റി നഗരത്തിന്റെ ഒരു ദൃശ്യം
തഹീതിയിലെ ജനങ്ങളിൽ ബഹുഭൂരിഭാഗവും തെ.കി.ഏഷ്യയിലേയും യൂറോപ്പിലേയും രാജ്യങ്ങളിൽ നിന്നു കുടിയേറിയവരുടെ പിൻഗാമികളാണ്. സങ്കരവിഭാഗത്തിനും ഗണ്യമായ അംഗബലമുണ്ട്. ചൈനീസ് വംശജരാണ് പ്രധാന ന്യൂനപക്ഷം. ഫ്രഞ്ച്, ബ്രിട്ടിഷ്, അമേരിക്കൻ ജനവിഭാഗങ്ങളും ഇവിടെ വസിക്കുന്നു. ഫ്രഞ്ച് പോളിനേഷ്യയുടെ ഭരണകേന്ദ്രവും തഹീതിയുടെ തലസ്ഥാനവുമായ പപ്പീറ്റിയാണ് മുഖ്യ ജനാധിവാസകേന്ദ്രം. തീരപ്രദേശങ്ങളിൽ ഗ്രാമീണർ തിങ്ങിപ്പാർക്കുന്നു. പോളിനേഷ്യൻ ഭാഷാ ഗോത്രത്തിൽപ്പെട്ട തഹീതിൻ ആണ് പ്രധാനമായും വ്യവഹാരത്തിലുള്ളത്. ഔദ്യോഗിക-വാണിജ്യാവശ്യങ്ങൾക്ക് ഫ്രഞ്ചും, വിനോദസഞ്ചാര മേഖലയിൽ ഇംഗ്ലീഷും വ്യാപകമായി ഉപയോഗിക്കുന്നു. ജനങ്ങളിൽ ഭൂരിപക്ഷം ക്രൈസ്തവരാണ്. ചൈനീസ് വംശജരിൽ ഏറിയപേരും കൺഫ്യൂഷ്യൻ-ബുദ്ധമത ആചാരങ്ങൾ പിൻതുടരുന്നു. തഹീതിയിലെ പ്രധാന തുറമുഖമാണ് പപ്പീറ്റി. ചരക്കുകപ്പലുകൾക്കും യാത്രക്കപ്പലുകൾക്കും നങ്കൂരമിടാൻ ഇവിടെ വിപുലമായ സൌകര്യങ്ങളുണ്ട്. തഹീതിയിലെ അന്താരാഷ്ട്ര വിമാനത്താവളത്തിൽ നിന്ന് പാരിസ്, ഹോണോലുലു, ലോസ് ഏഞ്ചലസ്, സാന്റിയാഗോ, സാൻഫ്രാൻസിസ്കോ, സിഡ്നി, ടോക്യോ തുടങ്ങിയ വൻനഗരങ്ങളിലേക്കും മറ്റു പസിഫിക് ദ്വീപുകളിലേക്കും വിമാന സർവീസുകളുണ്ട്.
1960 മുതൽ വിനോദ സഞ്ചാരവികസനത്തിന് തഹീതി പ്രത്യേക പരിഗണന നല്കി. പ്രശസ്ത യു.എസ്. സാഹിത്യകാരൻമാരായ ഹെർമൻ മെൽവിൽ (Herman Melville), ജയിംസ് മിഷനർ (James Michener), സ്കോട്ടിഷ് എഴുത്തുകാരനായ റോബർട്ട് ലൂയി (Robert Louis) തുടങ്ങിയവരുടെ കൃതികളിൽ തഹീതിയുടെ മനോഹാരിത വർണിക്കപ്പെട്ടിട്ടുണ്ട്. 1890-കളിൽ ഫ്രഞ്ച് ചിത്രകാരൻ പോൾ ഗോഗിൻ (Paul Gaugin) ദ്വീപിനെ ആസ്പദമാക്കി വരച്ച ചിത്രങ്ങൾ ദ്വീപിന്റെ പ്രശസ്തി വർധിപ്പിച്ചു. റോയൽ സൊസൈറ്റിയുടെ നിർദ്ദേശപ്രകാരം ബ്രിട്ടിഷ് പര്യവേക്ഷകനായിരുന്ന ജെയിംസ് കുക്ക് ശുക്രന്റെ സംക്രമണങ്ങൾ നിരീക്ഷിച്ചു രേഖപ്പെടുത്തിയത് തഹീതിയിലെ പോർട്ട് വീനസ്സിൽ നിന്നായിരുന്നു (1769). പപ്പീറ്റിക്കു കിഴക്കായി സ്ഥിതിചെയ്യുന്ന പോർട്ട് വീനസ്സിൽ ഇപ്പോഴും ഇതിന്റെ സ്മാരകം കാണാം
സതീനാഥ് ഭാദുരി
ബംഗാളി ഭാഷയിലെ ശ്രദ്ധേയനായ നോവലിസ്റ്റായിരുന്നു സതീനാഥ് ഭാദുരി (সতীনাথ ভাদুড়ি, 27 September, 1906 – 30 March, 1965). ചിത്രഗുപ്ത എന്ന തൂലികാനാമവും ഉപയോഗിച്ചിരുന്നു. അസാധാരണങ്ങളായ പ്രമേയങ്ങളാണ് ഭാദുരിയുടെ കഥകളുടെ പ്രത്യേകത. 1942, ആഗസ്റ്റിലെ ക്വിറ്റ് ഇന്ത്യാ പ്രസ്ഥാനത്തിന്റെ പശ്ചാത്തലത്തിലെഴുതപ്പെട്ട ജാഗൊരി, എന്ന ആദ്യ നോവൽ പ്രസിദ്ധീകരിക്കപ്പെട്ടത്, 1946-ലാണ്. എണ്ണമറ്റ, നിസ്സ്വാർത്ഥരായ, രാഷ്ട്രീയപ്രവർത്തകരുടെ ഓർമ്മക്കായി  സമർപ്പിക്കപ്പെട്ടിരിക്കുന്ന  ഈ പുസ്തകം ഏറ്റവും ആദ്യത്തെ  രബീന്ദ്ര പുരസ്കാറിന്  അർഹമായി.
തഹീതി
വർഗ്ഗം:ശാന്തസമുദ്രത്തിലെ ദ്വീപുകൾ
സതീനാഥ് ഭാദുരി
ജീവിതരേഖ
ജനനം ബിഹാറിലെ പൂർണിയയിലായിരുന്നു. പട്ന യൂണിവേഴ്സിറ്റിയിൽ നിന്ന് എം.എ, ബി. എൽ ബിരുദങ്ങൾ നേടി. കോൺഗ്രസ് പ്രവർത്തകനായി   സ്വാതന്ത്ര്യസമരത്തിൽ  പങ്കെടുത്തു, രണ്ടു തവണ അറസ്റ്റു വരിച്ച് നീണ്ടകാലം ജയിൽവാസം അനുഭവിച്ചു. അഭിപ്രായഭിന്നത കാരണം 1948-ൽ കോൺഗ്രസ് വിട്ട് സോഷ്യലിസ്റ്റ് പാർട്ടി അംഗമായി.
കൃതികൾ
ഒരു നിർണ്ണായകരാത്രിയിൽ പൂർണിയ ജയിലിനകത്തും പുറത്തുമായി ഉറങ്ങാതിരിക്കുന്ന നാലംഗ കുടുംബത്തിന്റെ കഥയാണ് ജാഗൊരി. ഗാന്ധിയൻ ആദർശങ്ങളെ മുറുകെ പിടിക്കുന്ന, അവയിൽ നിന്ന് കടുകിട വ്യതിചലിക്കാത്ത കോൺഗ്രസ് പ്രവർത്തകനായ പിതാവ്, പൂർണ്ണമനസ്സോടെ അല്ലെങ്കിലും, ഭർത്താവിന്റെ കാല്പാടുകളെ പിന്തുടരുന്ന, പുത്രവത്സലയായ മാതാവ്, കർമ്മനിരതനായ  മൂത്ത മകൻ ബിലു, കമ്യൂണിസ്റ്റ് പാർട്ടിയോട് കൂറു പുലർത്തുന്ന ഇളയ മകൻ നീലു. ക്വിറ്റ് ഇന്ത്യാ സമരത്തിൽ സജീവ പങ്കു വഹിച്ച ബിലുവും, അച്ഛനും അമ്മയും അറസ്റ്റു ചെയ്യപ്പെടുന്നു. നീലുവിന്റെ മൊഴിയുടെ അടിസ്ഥാനത്തിൽ  ബിലു വധശിക്ഷക്ക് വിധിക്കപ്പെടുന്നു. പുലർച്ചെ ശിക്ഷ നടപ്പാക്കപ്പെടും. ആ കാളരാത്രിയുടെ അന്ത്യയാമത്തിൽ നാലുപേരും ആത്മപരിശോധന നടത്തുകയാണ്, കണ്ടെംഡ് സെല്ലിൽ ബിലുവും ജയിലിലെ അപ്പർക്ളാസ്സ് വാർഡിൽ  അച്ഛനും, സ്ത്രീകൾക്കായുളള  വാർഡിൽ അമ്മയും,, ജയിലിന്റെ ഗേറ്റിനു പുറത്ത് ശവമേറ്റു വാങ്ങാനായി കാത്തിരിക്കുന്ന നീലുവും. . കോൺഗ്രസ്സ് -   കമ്യൂണിസ്റ്റ്  പാർട്ടികൾ തമ്മിലുണ്ടായിരുന്ന  സൈദ്ധാതിക വിടവിന്റെ പ്രതിഫലനം നോവലിലുണ്ട്. The Vigil എന്ന പേരിൽ ഈ പുസ്തകത്തിന്റെ ഇംഗ്ലീഷു പരിഭാഷ ലഭ്യമാണ്.
അവലംബം
വർഗ്ഗം: ബംഗാളി സാഹിത്യകാരന്മാർ
ചെറുവട്ടൂർ
'എറണാകുളം ജില്ലയിൽ കോതമംഗലം താലൂക്കിലെ നെല്ലിക്കുഴി ഗ്രാമപഞ്ചായത്തിൽ ഉൾപ്പെടുന്ന പ്രദേശമാണ് ചെറുവട്ടൂർ. ജി.എം.എച്ച്.എസ്.എസ്. ഇവിടെയുള്ള ഒരു വിദ്യാഭ്യാസസ്ഥാപനമാണ്.പായിപ്ര ഗ്രാമപഞ്ചായത്ത്, ഇതിനടുത്താണ്. ചെറുവട്ടൂർ അടിവാട്ടുകാവ്, ഇരമല്ലൂർ ഭഗമതി ക്ഷേത്രം എന്നിവ ഇതിനടുത്താണ്. പൂവ്വത്തൂർ ഗ്രാമം ഇതിനടുത്താണ്. പൂവ്വത്തൂർ ശ്രീകൃഷ്ണ സ്വാമി ക്ഷേത്രം ഇവിടെയാണ്.
{{Ernakulam-geo-stub വർഗ്ഗം:എറണാകുളംജില്ലയിലെ ഗ്രാമങ്ങൾ Bold text'
ഹസ്രത് നിസാമുദ്ദീൻ തീവണ്ടിനിലയം
ഇന്ത്യയുടെ തലസ്ഥാന നഗരിയായ ഡെൽഹിയിലെ ഒരു പ്രധാന റെയിൽ‌വേ സ്റ്റേഷനാണ് ഹസ്രത്ത് നിസ്സാമുദ്ദീൻ റെയിൽ‌വേ സ്റ്റേഷൻ. ഡെൽഹിയുടെ തെക്ക് പടിഞ്ഞാറായി സ്ഥിതി ചെയ്യുന്ന ഈ സ്റ്റേഷൻ ഉത്തര റെയിൽ‌വേയുടെ കീഴിൽ വരുന്നതാണ്. സൂഫി പണ്ഡിതനായിരുന്ന നിസാമുദ്ദീൻ ഔലിയയുടെ പേരിൽ നിന്നാണ് ഈ പേര് നല്കപ്പെട്ടത്. ഇതിനു ചേർന്ന് സ്ഥിതി ചെയ്യുന്ന ഒരു അന്തർദേശിയ ബസ് ടെർമിനലാണ് സരായി കാലേഖാൻ ബസ് സ്റ്റേഷൻ.
വർഗ്ഗം:ദില്ലിയിലെ തീവണ്ടി നിലയങ്ങൾ‎
ഹെലേന ഇഗ്‌നസ്
പ്രമുഖ ബ്രസീലിയൻ സിനിമാ അഭിനേത്രിയും സംവിധായികയുമാണ് ഹെലേന ഇഗ്‌നസ് (ജനനം :23 മേയ് 1942). അൻപതുകളുടെ അവസാനം സിനിമയിലെത്തിയ അവർ 34 സിനിമാ-ടി വി സീരിയലുകളിൽ അഭിനയിക്കുകയും രണ്ടു ചിത്രങ്ങളിൽ ഒന്ന് സ്വതന്ത്രമായും മറ്റൊന്ന് സംയുക്തമായും സംവിധാനം ചെയ്തിട്ടുമുണ്ട്.
പുരസ്കാരം
ബ്രസീലിയൻ ഫിലിം ഫെസ്റ്റിവലിൽ ദി വിമൻ ഓഫ് എവരിവൺ, ദ പ്രീസ്റ്റ് ആൻഡ് ദ ഗേൾ എന്നിവയിലെ അഭിനയത്തിന് രണ്ടുതവണ മികച്ച നടിക്കുള്ള അവാർഡ് നേടിയിട്ടുണ്ട്.
അവലംബം
വർഗ്ഗം:ബ്രസീലിയൻ അഭിനേതാക്കൾ വർഗ്ഗം:1942-ൽ ജനിച്ചവർ
മഗല്ലനിക് പെൻഗ്വിൻ
തെക്കേ അമേരിക്കയിൽ കണ്ടുവരുന്ന ഒരു പെൻ‌ഗ്വിൻ വിഭാഗമാണ് ആണ് മഗല്ലനിക് പെൻഗ്വിൻ. ഇവ അർജന്റീന, ചിലി, ഫാക്ക്‌ലാൻഡ് ദ്വീപുകൾ എന്നീ രാജ്യങ്ങളുടെ തീരദേശങ്ങളിൽ പ്രജനനം നടത്തുന്നു. ഇവയെ ചില സമയങ്ങളിൽ ബ്രസീലിലേക്കും വടക്ക് എസ്പിരിറ്റോ സാന്റോ വരെയും കാണപ്പെടാറുണ്ട്. ആഫ്രിക്കൻ പെൻ‌ഗ്വിൻ, ഹംബോൾട്ട് പെൻ‌ഗ്വിൻ, ഗാലപാഗോസ് പെൻ‌ഗ്വിനുകൾ എന്നിവയാണ് മഗല്ലനിക് പെൻ‌ഗ്വിനുകളുടെ ഏറ്റവും അടുത്ത ബന്ധുക്കൾ. 1520 ൽ ഇവയെ കണ്ടെത്തിയ പോർച്ചുഗീസ് പര്യവേഷകനായ ഫെർഡിനാന്റ് മഗല്ലന്റെ പേരിലാണ് മഗല്ലനിക് പെൻഗ്വിൻ അറിയപ്പെടുന്നത്. ഐ‌യു‌സി‌എൻ‌ സമീപഭാവിയിൽ ഭീഷണിയിൽപ്പെടാവുന്ന വിഭാഗത്തിലാണ് ഈ ഇനത്തെ പട്ടികപ്പെടുത്തിയിരിക്കുന്നത്.
പ്രത്യേകതകൾ
61-76 സെന്റിമീറ്റർ (24–30 ഇഞ്ച്) ഉയരവും 2.7 മുതൽ 6.5 കിലോഗ്രാം വരെ ഭാരം വരുന്ന ഇടത്തരം വലിപ്പമുള്ള പെൻ‌ഗ്വിനുകളാണ് മഗല്ലനിക് പെൻ‌ഗ്വിനുകൾ. ഇവയിലെ ആൺ ഇനം പിടകളേക്കാൾ വലുതാണ്. മഗല്ലാനിക് പെൻ‌ഗ്വിനുകൾ വെള്ളത്തിൽ നിന്നും തങ്ങൾക്ക് ആവശ്യമായ ആഹാരം കണ്ടെത്തുന്നു. കട്ടിൽ ഫിഷ്, കണവ, ക്രിൽ എന്നിവയെയാണ് ഇവറ്റകൾ പ്രധാനമായും ഭക്ഷണമാക്കുന്നത്. പ്രായപൂർത്തിയായ പെൻ‌ഗ്വിനുകൾ ഇരയെ പിടിക്കുന്നതിനായി 20 മീറ്റർ മുതൽ 50 മീറ്റർ വരെ ആഴത്തിൽ മുങ്ങാറുണ്ട്.
അവലംബം
വർഗ്ഗം:പെൻ‌ഗ്വിനുകൾ
ബേബി ബൂം
ജനനനിരക്കിന്റെ ഗണ്യമായ വർദ്ധനവ് അടയാളപ്പെടുത്തിയ ഒരു കാലഘട്ടമാണ് ബേബി ബൂം. ഈ കാലഘട്ടങ്ങളിൽ ജനിച്ചവരെ ബേബി ബൂമർ എന്ന് വിളിക്കാറുണ്ട്. ബേബി ബൂം കാരണങ്ങളിൽ വിവിധ ഫെർട്ടിലിറ്റി ഘടകങ്ങൾ ഉൾപ്പെടുന്നു. 1930 കളുടെ അവസാനത്തിലോ 1940 കളുടെ തുടക്കത്തിലോ ആരംഭിച്ച് 1960 കളിൽ അവസാനിക്കുന്ന ഇരുപതാം നൂറ്റാണ്ടിന്റെ മധ്യത്തിലാണ് ഏറ്റവും അറിയപ്പെടുന്ന ബേബി ബൂം ഉണ്ടായത്. വലിയതോതിൽ, അപ്രതീക്ഷിതമായ ഒരു പ്രവണതയായിരുന്നു ഇത്. മിക്ക രാജ്യങ്ങളിലും ഇത് സംഭവിച്ചത് സമ്പദ്‌വ്യവസ്ഥ മെച്ചപ്പെടുത്തുന്നതിനും ജീവിതനിലവാരം ഉയർത്തുന്നതിനുമുള്ള ഒരു കാലഘട്ടത്തിലാണ്.
യുദ്ധത്തിൽ നിന്ന് കനത്ത നാശനഷ്ടങ്ങൾ നേരിട്ടതും നാടകീയമായ സാമ്പത്തിക ഞെരുക്കങ്ങളിലൂടെ കടന്നുപോകുന്നതുമായ രാജ്യങ്ങളിലാണ് ബേബി ബൂം സംഭവിച്ചത്. ഈ രാജ്യങ്ങളിൽ ജർമ്മനിയും പോളണ്ടും ഉൾപ്പെടുന്നു. അമേരിക്കൻ ഐക്യനാടുകളിൽ 1945 ൽ യുദ്ധം അവസാനിച്ചതിനുശേഷം നാട്ടിലേക്ക് മടങ്ങുന്ന സൈനികരുടെ എണ്ണമാണ് ബേബി ബൂമിന് കാരണം. യുദ്ധാനന്തര അമേരിക്കൻ സമ്പദ്‌വ്യവസ്ഥയും ഇതിന് കാരണമായിരുന്നു. സൈനികരുടെ വായ്പകൾക്ക് വളരെ കുറഞ്ഞ പലിശ ഈടാക്കിക്കൊണ്ട് ഭവന ഉടമസ്ഥതയെയും ഉയർന്ന വിദ്യാഭ്യാസത്തെയും പ്രോത്സാഹിപ്പിക്കുന്നതിനായി യുഎസ് കോൺഗ്രസ് അവകാശങ്ങളുടെ ജിഐ ബിൽ പാസാക്കി. കൂടുതൽ സുഖപ്രദമായ സാമ്പത്തിക സ്ഥിതിയിൽ സ്ഥിരതാമസമാക്കുന്നത് കുടുംബങ്ങൾക്ക് താമസിക്കാൻ ഒരു ഇടം നേടാനും വിദ്യാഭ്യാസം നേടാനും കുഞ്ഞുങ്ങൾ ജനിക്കാൻ തുടങ്ങാനും അനുവദിച്ചു. "ഇപ്പോൾ അമേരിക്കൻ സ്വപ്നത്തിൽ അഭിവൃദ്ധി പ്രാപിച്ചു, ജീവിതം ലളിതമായിരുന്നു, ജോലികൾ ധാരാളമായിരുന്നു, റെക്കോർഡ് എണ്ണം കുഞ്ഞുങ്ങൾ ജനിച്ചു."
രണ്ടാം ലോക മഹായുദ്ധത്തിനുശേഷം യുഎസ് ജനനനിരക്ക് വൻതോതിൽ വർദ്ധിച്ചു. 1941 മുതൽ 1961 വരെ അമേരിക്കയിൽ 65 ദശലക്ഷത്തിലധികം കുട്ടികൾ ജനിച്ചു. ഈ കാലഘട്ടത്തിൽ, ഓരോ ഏഴു സെക്കൻഡിലും ശരാശരി ഒരു കുട്ടി ജനിച്ചു. യുദ്ധസമയത്ത് നിർത്തിവച്ച വിവാഹങ്ങൾ, പുനഃരാരംഭിച്ചപ്പോൾ,  ചെറുപ്പക്കാരായ ദമ്പതികൾ, സർക്കാർ ആനുകൂല്യങ്ങളുടെ സഹായത്തോടെ, ഗർഭധാരണം, രക്ഷാകർതൃത്വം, വലിയ കുടുംബങ്ങൾ എന്നിവ ആഘോഷിക്കുന്ന ജനപ്രിയ സംസ്കാരം പിന്തുടർന്നത് ബേബി ബൂമിന് കാരണമായ ഘടകങ്ങളാണ്.
നഗരത്തിലെ താമസത്തിനുപകരം, ഒരു കുടുംബത്തെ വളർത്തുന്നതിനായി നഗരപ്രാന്തങ്ങളിലേക്ക് മാറാൻ ആളുകൾക്ക് കഴിഞ്ഞുവെന്നതാണ് ബേബി ബൂമിന് കാരണമായ മറ്റൊരു പ്രധാന കാരണം. പ്രാന്തപ്രദേശങ്ങളിലെ ജീവിതച്ചെലവ് വളരെ കുറവായിരുന്നു, പ്രത്യേകിച്ചും സൈന്യത്തിൽ നിന്ന് മടങ്ങുന്നവർക്ക്. സ്ത്രീകളെ അവരുടെ " അണുകുടുംബം " ഏറ്റെടുക്കാൻ പ്രേരിപ്പിച്ച കാലഘട്ടം കൂടിയാണിത്, അതായത് ഭർത്താവ് ജോലിചെയ്യുമ്പോൾ ഒരു വീട്ടമ്മയായി ജീവിക്കാൻ അവരെ പ്രോത്സാഹിപ്പിച്ചു.
വധശിക്ഷ ലൈബീരിയയിൽ
ലൈബീരിയയിൽ വധശിക്ഷ നിയമവിധേയമാണ്.
വധശിക്ഷ ലഭിക്കാവുന്ന കുറ്റങ്ങൾ
സായുധ മോഷണം, ഭീകരവാദം, വിമാനം തട്ടിയെടുക്കൽ എന്നീ കുറ്റങ്ങൾക്ക് വധശിക്ഷ നൽകാവുന്നതാണ്.
പിൻവലിക്കാനുള്ള നീക്കവും തിരിച്ചുപോക്കും
2005 സെപ്റ്റംബർ 16-ന് ലൈബീരിയ പൊതുവും രാഷ്ട്രീയവുമായ അവകാശങ്ങളുടെ അന്താരാഷ്ട്ര ഉടമ്പടിയുടെ രണ്ടാം ഓപ്ഷണൽ പ്രോട്ടോക്കോളിൽ ( Second Optional Protocol to the International Covenant on Civil and Political Rights) ഒപ്പുവച്ചു. ഇത് വധശിക്ഷ ഒഴിവാക്കുന്നതിലേയ്ക്കുള്ള ഒരു പടിയാണ്. പക്ഷേ ഈ ഉടമ്പടിക്ക് വിരുദ്ധമായി പിന്നീട് (2008 ജൂലൈയിൽ) പ്രസിഡന്റ് എല്ലെൻ ജോൺസൺ സിർലീഫ് വധശിക്ഷ വീണ്ടും കൊണ്ടുവരാനുള്ള നിയമത്തിൽ ഒപ്പു വച്ചു.
അവലംബം
ലൈബീരിയ ലൈബീരിയ ലൈബീരിയ
ബയേഹോ
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, സൊലാനോ കൌണ്ടി യിലുൾപ്പെട്ട ഒരു നഗരമാണ് ബയേഹോ. സാൻ ഫ്രാൻസിസ്കോ ഉൾക്കടൽ മേഖലയിലെ വടക്കൻ ഉൾക്കടൽ ഉപമേഖലയിലാണ് ഈ നഗരം നിലനിൽക്കുന്നത്. നഗരത്തിൻറ ഒരു ഭാഗം ജലത്താൽ അതിർ തിരിക്കപ്പെട്ടിരിക്കുന്നു. ബയേഹോ, ഭൂമിശാസ്ത്രപരമായി കിഴക്കൻ ഉൾനാടൻ ഉൾക്കടലിന്  ഏറ്റവും അടുത്തുള്ള വടക്കൻ ഉൾക്കടൽ നഗരമാണ്. അതിനാൽ അത് ചിലപ്പോഴൊക്കെ കിഴക്കൻ ഉൾക്കടൽ മേഖലയുടെ ഭാഗമായി തെറ്റിദ്ധരിക്കപ്പെടാറുണ്ട്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 115,942 ആയിരുന്നു. സാൻഫ്രാൻസിസ്കോ ഉൾക്കടൽ മേഖലയിലെ ഏറ്റവും ജനസംഖ്യയുള്ള പത്താമത്തെ നഗരവും സൊലാനോ കൗണ്ടിയിലെ ഏറ്റവും വലിയ നഗരവുമാണിത്. ബയേഹോ നഗരം, സാൻ പബ്ലോ ഉൾക്കടലിന്റെ വടക്കുകിഴക്കൻ കരയിൽ, സാൻഫ്രാൻസിസ്കോയിൽ നിന്ന് 30 മൈൽ വടക്കായി, കാർക്വിനെസ് കടലിടുക്കിൻറെ വടക്കുപടിഞ്ഞാറൻ തീരത്തും നാപ നദി യുടെ തെക്കൻ അറ്റത്തുമായി, നാപ്പായ്ക്ക് ഏകദേശം 15 മൈൽ തെക്കായി സ്ഥിതി ചെയ്യുന്നു.
കാലിഫോർണിയയുടെ സംസ്ഥാന പദവിയെ അനുകൂലിച്ചവരിൽ പ്രമുഖനും കാലിഫോർണിയ സ്റ്റേറ്റ് സെനറ്റിലെ ആദ്യ അംഗങ്ങളിലൊരാളും കാലിഫോർണിയ സ്വദേശിയുമായിരുന്ന  ജനറൽ മരിയാനോ ഗ്വാഡലൂപ്പെ ബയേഹോയുടെ പേരാണ് ഈ നഗരത്തിനു നൽകപ്പെട്ടത്. അയൽ നഗരമായ ബെനീസിയ അദ്ദേഹത്തിന്റെ പത്നി ഫ്രാൻസിസ്ക ബെനിസിയ കാരില്ലോ ഡി ബയേഹോയുടെ ബഹുമാനാർത്ഥം ബെനീസിയ എന്ന പേരു നൽകപ്പെട്ടു.
പുറത്തേയ്ക്കുള്ള കണ്ണികൾ
വർഗ്ഗം:കാലിഫോർണിയയിലെ നഗരങ്ങൾ
ജോൺ ബോസ്‌കോ
റോമൻ കത്തോലിക്കാ സഭയിലെ ഒരു വിശുദ്ധനാണ് ഡോൺ ബോസ്കോ എന്ന ജോൺ ബോസ്കോ (1815 ഓഗസ്റ്റ് 16 - 1888 ജനുവരി 31). –  പത്തൊൻപതാം നൂറ്റാണ്ടിലെ ഇറ്റാലിയൻ റോമൻ കത്തോലിക്കാ പുരോഹിതനും അധ്യാപകനും എഴുത്തുകാരനുമായിരുന്നു ഡോൺ ബോസ്കോ. അദ്ദേഹം ടൂറിനിൽ ജോലിചെയ്യുമ്പോൾ വ്യവസായവൽക്കരണത്തിന്റെയും നഗരവൽക്കരണത്തിന്റെയും അനന്തരഫലങ്ങൾ അനുഭവിക്കുന്ന ജനങ്ങൾ, തെരുവ് കുട്ടികൾ, കുട്ടിക്കുറ്റവാളികൾ, മറ്റ് പിന്നാക്കം നിൽക്കുന്ന യുവാക്കൾ എന്നിവരുടെ ഉന്നമനത്തിനും വിദ്യാഭ്യാസത്തിനുമായി അദ്ദേഹം തന്റെ ജീവിതം സമർപ്പിച്ചു. ശിക്ഷയേക്കാൾ സ്നേഹത്തെ അടിസ്ഥാനമാക്കിയുള്ള അദ്ധ്യാപന രീതികൾ അദ്ദേഹം വികസിപ്പിച്ചെടുത്തു. ഇത് സലേഷ്യൻ പ്രിവന്റീവ് സിസ്റ്റം എന്നറിയപ്പെട്ടു.
ഫ്രാൻസിസ് ഡി സാലസിന്റെ ആത്മീയതയുടെയും തത്ത്വചിന്തയുടെയും അനുയായിയായ ബോസ്കോ മേരി ഹെൽപ്പ് ഓഫ് ക്രിസ്റ്റ്യൻസ് എന്ന പേരിൽ യേശുവിന്റെ അമ്മയായ മറിയയുടെ കടുത്ത ഭക്തനായിരുന്നു. ടൂറിൻ ആസ്ഥാനമായി സലേഷ്യൻസ് ഓഫ് ഡോൺ ബോസ്കോ സ്ഥാപിച്ചപ്പോൾ അദ്ദേഹം തന്റെ കൃതികൾ ഡി സാലസിനായി സമർപ്പിച്ചു. മരിയ ഡൊമെനിക്ക മസറെല്ലോയ്‌ക്കൊപ്പം പാവപ്പെട്ട പെൺകുട്ടികളുടെ പരിചരണത്തിനും വിദ്യാഭ്യാസത്തിനുമായി സമർപ്പിക്കപ്പെട്ട കന്യാസ്ത്രീകളുടെ സഭയായ സലേഷ്യൻ സിസ്റ്റേഴ്സ് ഓഫ് ഡോൺ ബോസ്കോ സ്ഥാപിച്ചു.
1815 ഓഗസ്റ്റ് 16 - ന് ഇറ്റലിയിലെ പൈഡ്‌മോണ്ടിൽ ജനിച്ചു. 1888 ജനുവരി 31-ന് 72 ആം വയസ്സിൽ അന്തരിച്ചു. 1934 ഏപ്രിൽ 1 - ന് പയസ് പതിനൊന്നാമൻ മാർപാപ്പ റോമിൽ വച്ച് ഇദ്ദേഹത്തെ വിശുദ്ധനായി പ്രഖ്യാപിച്ചു.
ജീവിതം
1815 ഓഗസ്റ്റ് 16 ന് വൈകുന്നേരം ഇറ്റലിയിലെ ബെച്ചിയിലെ മലയോര കുഗ്രാമത്തിലാണ് ജോൺ ബോസ്കോ ജനിച്ചത്. ഫ്രാൻസെസ്കോ ബോസ്കോയുടെയും (1784–1817) മാർഗരിറ്റ ഒച്ചിയാനയുടെയും ഇളയ മകനായിരുന്നു അദ്ദേഹം. അദ്ദേഹത്തിന് അന്റോണിയോ, ഗ്യൂസെപ്പെ (1813–1862) എന്നീ രണ്ട് മൂത്ത സഹോദരന്മാരുണ്ടായിരുന്നു. ബെച്ചിയിലെ ബോസ്കോ മൊഗ്ലിയൻ കുടുംബത്തിലെ തോട്ട തൊഴിലാളിയായിരുന്നു. 1817-ലെ നെപ്പോളിയൻ യുദ്ധങ്ങളും വരൾച്ചയും മൂലമുണ്ടായ നാശത്തെത്തുടർന്ന് പീഡ്‌മോണ്ടീസ് ഗ്രാമപ്രദേശങ്ങളിൽ വലിയ ക്ഷാമമുള്ള കാലത്താണ് ജോൺ ബോസ്കോ ജനിച്ചത്.
പുറത്തേക്കുള്ള കണ്ണികൾ
വർഗ്ഗം:ആംഗ്ലിക്കൻ സഭയിലെ വിശുദ്ധർ വർഗ്ഗം:റോമൻ കത്തോലിക്കാസഭയിലെ വിശുദ്ധർ
നിലമ്പൂർ ആയിഷ
ഒരു മലയാള നാടക-ചലച്ചിത്ര അഭിനേത്രിയാണ് നിലമ്പൂർ ആയിഷ. മലപ്പുറം ജില്ലയിൽ നിലമ്പൂരിലെ സാധാരണ മുസ്‌ലിം കുടുംബത്തിലാണ് ആയിഷയുടെ ജനനം. 2011-ലെ മികച്ച രണ്ടാമത്തെ നടിക്കുള്ള കേരള സർക്കാരിന്റെ പുരസ്കാരം ഇവർക്കു ലഭിച്ചു.
ജീവിതരേഖ
1950-കളിൽ കേരളത്തിലാരംഭിച്ച രാഷ്‌ട്രീയ നാടക പ്രസ്ഥാനത്തിലൂടെയാണ്‌ നിലമ്പൂർ ആയിഷ അരങ്ങിലെത്തുന്നത്‌. ഇ.കെ. അയമുവിന്റെ ജ്ജ്‌ നല്ല മനിസനാവാൻ നോക്ക്‌ ആയിരുന്നു ആദ്യനാടകം. മുസ്ലിം സമുദായത്തിൽനിന്ന് ഒരു വനിത നാടകരംഗത്തേക്ക് കടന്നതിന്റെ ഭാഗമായി ഒട്ടേറെ എതിർപ്പുകൾ ഇവർക്ക് നേരിടേണ്ടിവന്നു. ഇതിനെയെല്ലാം അതിജീവിച്ച് അമ്പതിലേറെ വർഷത്തോളം ഇവർ നാടകവേദിയിൽ തുടരുന്നു. നൂറിലേറെ നാടകങ്ങളുമായി 12,000ലേറെ വേദികളിൽ ഇവർ പ്രത്യക്ഷപ്പെട്ടിട്ടുണ്ട്. മലയാള നാടകവേദിക്ക് നല്കിയ സമഗ്രസംഭാവനകളെ മാനിച്ച് 2008-ൽ എസ്.എൽ. പുരം സദാനന്ദൻ പുരസ്കാരം നല്കി കേരള സർക്കാർ ഇവരെ ആദരിച്ചു. ഇവർ ഏറെ നാൾ ഗൾഫിൽ ജോലി ചെയ്തിട്ടുണ്ട്. ജീവിതത്തിൻറെ അരങ്ങ് എന്ന പേരിൽ ആത്മ കഥ പ്രസിദ്ധീകരിക്കപ്പെട്ടു
പുറം കണ്ണികൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മലയാളനാടകനടിമാർ വർഗ്ഗം:മലപ്പുറം ജില്ലയിൽ ജനിച്ചവർ വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ വർഗ്ഗം:എസ്.എൽ.പുരം സദാനന്ദൻ പുരസ്‌കാരം ലഭിച്ചവർ വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ഇന്ത്യൻ സ്വാതന്ത്ര്യസമരത്തിന്റെ നാൾവഴി
ഒന്നാം സ്വാതന്ത്ര്യസമരത്തിനു ശേഷം
വർഗ്ഗം:പട്ടികകൾ വർഗ്ഗം:ഇന്ത്യൻ സ്വാതന്ത്ര്യസമരം
രാമന്തളി ഗ്രാമപഞ്ചായത്ത്
1935-1936 കാലത്താണ് രാമന്തളി പഞ്ചായത്ത് രൂപംകൊണ്ടത്. ഉത്തര മലബാറിലെ ദേശീയ പ്രസ്ഥാന നേതാക്കളിലൊരാളായിരുന്ന സി.എച്ച്.ഗോവിന്ദനായിരുന്നു രാമന്തളി പഞ്ചായത്തിന്റെ ആദ്യപ്രസിഡന്റ്. ഏഴിമല രാമന്തളി പഞ്ചായത്തിലാണ്‌ സ്ഥിതി ചെയ്യുന്നത്.
അനിമിസം
അചേതനവസ്തുക്കളിലും പ്രകൃതിയുടെ പ്രതിഭാസങ്ങളിലും ജീവനുണ്ടെന്ന സിദ്ധാന്തമാണ് അനിമിസം. ചൈതന്യം എന്നർഥം വരുന്ന അനിമ എന്ന ലത്തീൻപദത്തിൽനിന്നാണ് അനിമിസം എന്ന സംജ്ഞ ഉണ്ടായത്. ആദിമമനുഷ്യൻ അനുഷ്ഠിച്ചുവന്നിരുന്ന ഒരു മതാചാരമാണ് അനിമിസം എന്ന് നരവംശശാസ്ത്രജ്ഞനായ എഡ്വേർഡ് ബർണറ്റ് ടെയ്ലർ (1832-1917) അഭിപ്രായപ്പെട്ടിട്ടുണ്ട്.
പ്രപഞ്ചപ്രതിഭാസങ്ങളെ വ്യാഖ്യാനിച്ചറിയുന്നതിനുള്ള ആഗ്രഹം ആദിമമനുഷ്യരിൽ ഉണ്ടായിരുന്നു. മനുഷ്യനിലുണ്ടെന്ന് വിശ്വസിക്കുന്നതുപോലെ സൂക്ഷ്മാത്മാക്കൾ ചില അചേതനവസ്തുക്കളിലും ഉണ്ടെന്ന് പ്രാകൃതമനുഷ്യൻ സങ്കല്പിച്ചു. സസ്യങ്ങൾ, കല്ലുകൾ, മലകൾ, സൂര്യൻ‍, ചന്ദ്രൻ‍, കാറ്റ് തുടങ്ങിയവയെല്ലാം ജീവനുള്ളവയാണെന്ന് കണക്കാക്കപ്പെട്ടിരുന്നു. ഈ അജ്ഞാതശക്തികളെ പ്രാകൃതമനുഷ്യൻ ആരാധിക്കുവാൻ തുടങ്ങിയത് ഇതു മൂലമാണ്. ബലികളുടെയും |പൂജകളുടെയും മറ്റും അടിസ്ഥാനവും ഈ വിശ്വാസമാണ്. മരണാനന്തരം ആത്മാവ് ജീവിക്കുന്നുണ്ടെന്ന വിശ്വാസവും ഈ സങ്കല്പത്തിൽ നിന്നുണ്ടായതാകുന്നു. അനിമിസം മൂന്നു തരത്തിലുണ്ട്:
പുറംകണ്ണികൾ
വർഗ്ഗം:അനിമിസം
ദ്വിഗുസമാസം
മലയാളവ്യാകരണത്തിലെ സമാസങ്ങളിലൊന്നാണ്‌ ദ്വിഗുസമാസം. പൂർവ്വപദം ഏതെങ്കിലും എണ്ണത്തെക്കുറിക്കുന്നു എങ്കിൽ അത് ദ്വിഗുസമാസം ആണ്.
ഉദാഹരണം
വർഗ്ഗം:സമാസങ്ങൾ
ഹോരാ
വരാഹമിഹിരൻ (Varaha mihiran) രചിച്ച ജ്യോതിശാസ്ത്രഗ്രന്ഥമാണ്‌ ഹോരാ. ഇംഗ്ലീഷിൽ:Hour രാവും പകലും എന്ന്‌ അർത്ഥമുള്ള അഹോരാത്രം എന്ന വാക്കിലെ ആദ്യത്തെയും അവസാനത്തെയും അക്ഷരങ്ങളെ വിട്ടു കളഞ്ഞിട്ടാണ്‌ ഹോരാ എന്നു നാമകരണം ചെയ്തിരിക്കുന്നത്‌. ജ്യോതിഷത്തിന്റെ അടിസ്ഥാനമായ ദശാധ്യായി (Dashaadyaayi)രചിച്ചിരിക്കുന്നത്‌ ഹോരായെ ആസ്പദമാക്കിയാണ്‌.
ജ്യോതിശാസ്ത്രമനുസരിച്ചുള്ള കാലഗണനയിൽ ഹോരാ (Hour) എന്നതു് സമയത്തിന്റെ ഒരു ഏകകം കൂടിയാണു്. 24 ഹോരകൾ കൂടിയതാണു് ഒരു അഹോരാത്രം.
കുറിപ്പുകൾ
വർഗ്ഗം:ജ്യോതിശാസ്ത്രഗ്രന്ഥങ്ങൾ വർഗ്ഗം:ജ്യോതിഷ ഗ്രന്ഥങ്ങൾ
മികച്ച നടനുള്ള കേരളസംസ്ഥാന ചലച്ചിത്രപുരസ്കാരം നേടിയവരുടെ പട്ടിക
കേരള സർക്കാർ 1969 മുതൽ ഓരോ വർഷവും മലയാളചലച്ചിത്ര രംഗത്തെ മികച്ച നടന്മാർക്കു പുരസ്കാരങ്ങൾ നൽകുന്നുണ്ട്. 1969 മുതൽ ആ പുരസ്കാരം നേടിയവരുടെ പട്ടികയാണു താഴെ കൊടുത്തിരിക്കുന്നത്.
ജർസി പോപ്പുലസ്ക്കോ
റോമൻ കത്തോലിക്കാ സഭയിലെ ഒരു വാഴ്ത്തപ്പെട്ടവനാണ് ജർസി പോപ്പുലസ്ക്കോ (1947 സെപ്റ്റംബർ 14 - 1984 ഒക്ടോബർ 19). പോളണ്ടിലെ കമ്യൂണിസ്റ്റ് നിരീശ്വരവാദത്തിന്റെ പീഡനങ്ങൾക്കെതിരായിരുന്നു ഇദ്ദേഹത്തിന്റെ പ്രവർത്തനങ്ങൾ.
മികച്ച നടനുള്ള കേരളസംസ്ഥാന ചലച്ചിത്രപുരസ്കാരം നേടിയവരുടെ പട്ടിക
അവലംബം
വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
ജർസി പോപ്പുലസ്ക്കോ
ജനനം
പോളണ്ടിൽ ഒക്കോപ്പി ഗ്രാമത്തിലെ ഒരു കർഷകകുടുംബത്തിൽ 1947 സെപ്റ്റംബർ 14-ന് ജനിച്ചു. അലക് എന്നായിരുന്നു മാതാപിതാക്കൾ നൽകിയിരുന്ന നാമം. വ്ലാഡിസ്ലോവ്, മരിയാന ദമ്പതികളുടെ അഞ്ചു മക്കളിൽ മൂന്നാമനായാണ് അലകിന്റെ ജനനം. അഞ്ചു മക്കളിൽ ഒരാൾ ചെറുപ്പത്തിലെ മരണമടഞ്ഞു. ഈ മാതാപിതാക്കൾ മക്കളെ നല്ല ദൈവവിശ്വാസത്തിലാണ് വളർത്തിയിരുന്നത്. വിശുദ്ധ കുർബാനയിൽ പങ്കെടുക്കലും കുടുംബ പ്രാർഥനയും അവർ കർശനമായ ദിനചര്യയായി നടത്തിയിരുന്നു. ഷുക്കലോവ ഇടവകദേവാലയത്തിൽ വച്ച് അലകിന് ജ്ഞാനസ്നാനം നൽകി. അപ്പോൾ നൽകിയിരുന്ന പേര് അൽഫോൻസ് എന്നായിരുന്നു. പിന്നീട് വൈദികപഠനത്തിന്റെ അഞ്ചാമത് വർഷമാണ് ജർസി എന്ന പേര് സ്വീകരിച്ചത്. കമ്യൂണിസ്റ്റ് ഭരണത്തിലായിരുന്ന പോളണ്ടിന്റെ ശരിയായ ചിത്രം ആ കുടുംബം വ്യക്തമായി മനസ്സിലാക്കിയിരുന്നു. പോളണ്ടിനോടും ക്രൈസ്തവ സഭയോടും അവർക്ക് അഗാധമായ സ്നേഹമുണ്ടായിരുന്നു. രാജ്യത്തിന്റെ ചരിത്രവും സംസ്കാരവും സംഗീതവുമെല്ലാം അവർക്ക് പ്രിയപ്പെട്ടതായിരുന്നു. പോളണ്ടിന്റെ സേനയിൽ അംഗമായിരുന്ന അമ്മാവന്റെ സോവിയറ്റ് സേനയോടു പോരാടിയുള്ള മരണം അവർക്ക് അത്യാവേശം പകർന്നു. 1945-ലായിരുന്നു ഈ മരണം സംഭവിച്ചത്. തന്മൂലം സഭയെ അടിച്ചമർത്തുവാനുള്ള കമ്യൂണിസ്റ്റ് യത്നങ്ങൾക്കെതിരെ പോരാടുവാൻ അവർ ആവേശം കാട്ടിയിരുന്നു.
വിദ്യാഭ്യാസം
ഷുക്കോളയിലായിരുന്നു അൽഫോൻസിന്റെ പ്രാഥമിക പഠനവും ഹൈസ്കൂൾ വിദ്യാഭ്യാസവും നടത്തിയത്. പഠനത്തിൽ ഒരു ശരാശരിക്കാരനായിരുന്ന അൽഫോൻസ് ഒരു നാണം കുണുങ്ങിയും ശാന്തസ്വഭാവക്കാരനുമായിരുന്നു. എല്ലാവരും അവന്റെ സ്വഭാവം ഇഷ്ടപ്പെട്ടിരുന്നു. തന്റെ ഒൻപതാം വയസ്സിൽ 1956-ലായിരുന്നു അൽഫോൻസ് പ്രഥമദിവ്യകാരുണ്യം സ്വീകരിച്ചത്. ആ ദിവസം തന്നെ സ്ഥൈര്യലേപനവും സ്വീകരിച്ചു. ചെറുപ്രായത്തിൽ അൾത്താരബാലനായി പങ്കെടുത്തിരുന്നു. അക്കാലത്ത് സ്കൂളിൽ മതപഠനം നിരോധിക്കുകയും ഭക്തി കാണിച്ചിരുന്നവരെ നിന്ദിക്കുകയും പീഡിപ്പിക്കുകയും ചെയ്തിരുന്നു. വൈദികരുടെ സഞ്ചാരം വിലക്കുകയും ദേവാലയങ്ങൾക്കും സെമിനാരികൾക്കും നികുതി ഏർപ്പെടുത്തുകയും ചെയ്തു. ഹൈസ്കൂൾ പഠനം പൂർത്തിയാക്കി പരീക്ഷാഫലം വരുന്നതു വരെ അൽഫോൻസ് തന്റെ വൈദിക മോഹം പുറത്തറിയിച്ചിരുന്നില്ല. തന്റെ മോഹം പുറത്തറിഞ്ഞാൽ പരീക്ഷാഫലം അധികാരികൾ മോശമാക്കുമെന്ന് അവൻ ഭയപ്പെട്ടിരുന്നു. തന്റെ ജീവിതത്തിൽ അസാധാരണമായ രീതികളൊന്നും സ്വീകരിക്കാതിരുന്ന അൽഫോൻസ് വൈദികവൃത്തി സ്വീകരിക്കുമെന്ന് ആരും കരുതിയിരുന്നില്ല.
വൈദികപഠനം
പോളണ്ടിൽ സഭ സ്ഥാപിതമായി സഹസ്രാബ്ദം പൂർത്തിയാകുന്നത് 1966-ലായിരുന്നു. 1965-ൽ ഇതിന്റെ ആഘോഷങ്ങൾക്ക് തുടക്കമായി. ഇതേ വർഷമാണ് അൽഫോൻസ് സെമിനാരിയിൽ ചേർന്നത്. ജനങ്ങളിൽ സഭയുടെ സ്വാധീനം നശിപ്പിക്കുവാൻ സാധിക്കില്ലെന്ന് മനസ്സിലാക്കിയ കമ്യൂണിസ്റ്റ് ഭരണനേതൃത്വം തങ്ങളുടെ വരുതിയിൽ നിൽക്കുന്ന ഒരു ദേശീയസഭയും അതേ വർഷം തന്നെ സൃഷ്ടിച്ചു. വൈദികരെ അതിൽ അംഗങ്ങളാക്കുവാനായി അവർ സമ്മർദ്ദം ചെലുത്തുകയും ചെയ്തു. ഭവനത്തിന്റെ സമീപത്തുള്ള ബിയാലി സ്റ്റോക്കിലെ സെമിനാരിയിൽ പ്രവേശനം നടത്താതെ വാർസോയിലെ സെമിനാരിയിലാണ് പഠനത്തിനായി ചേർന്നത്. സെമിനാരിയിൽ ചേരുന്നവരെ ആ കാരണത്താൽ അക്കാലത്ത് സർക്കാരിന്റെ ശത്രുക്കളായി കരുതിയിരുന്നു. വിവിധ മാർഗ്ഗങ്ങളും സർക്കാർ സെമിനാരിക്കാരെ പിന്തിരിക്കുവാനായി സ്വീകരിച്ചു. അതിനായി നിർബന്ധിത പട്ടാളസേവനവും നടപ്പിൽ വരുത്തി. വൈദികവസ്ത്രം ലഭിച്ച സമയത്തായിരുന്നു ജർസിക്ക് സൈനികസേവനം ചെയ്യേണ്ടി വന്നത്. അക്കാലത്ത് അദ്ദേഹം രണ്ടാം വർഷ ദൈവശാസ്ത്രപഠനത്തിനായി തയ്യാറെടുക്കുകയായിരുന്നു. പഠനത്തിൽ ഒരു സാധാരണക്കാരനായിരുന്ന ജർസിക്ക് ഡോഗ്‌മായും ബൈബിളും പഠിക്കുമ്പോൾ മാത്രമാണ് മികച്ച മാർക്ക് ലഭിച്ചിരുന്നത്.
നിർബന്ധിത സൈനികസേവനം
1968 മുതൽ 69 വരെ ജർസിക്കും സംഘത്തിനും ബാർട്ടോസൈസിൽ വച്ച് സൈനികപരിശീലനം നടത്തേണ്ടി വന്നു. വൈദികവൃത്തിയിൽ നിന്നും പിന്തിരിയുവാനുള്ള തരം പഠനങ്ങളായിരുന്നു അവിടെ നടത്തിയിരുന്നത്. എല്ലാ ദിവസവും പാർട്ടിയുടെ ക്ലാസ്സുകൾ നടന്നു. നിരീശ്വരത്വവും ഭൗതികവാദവും ശരിയെന്നു തെളിയിക്കുന്ന തരം പഠനങ്ങളായിരുന്നു അവിടെ അഭ്യസിപ്പിച്ചിരുന്നത്. ദൈവനിന്ദക്കായി പലപ്പോഴും നിർബന്ധിക്കപ്പെട്ടിരുന്നു. ജർസിയുടെ കൈവശം ജപമാലയുണ്ടെന്നു കണ്ട അധികാരികൾ ജർസിയോട് അതു നിലത്തിട്ടു ചവിട്ടുവാൻ ആവശ്യപ്പെട്ടു. അതിനു വഴങ്ങാതിരുന്ന ജർസിയെ അവർ മറ്റുള്ളവരുടെ മുൻപിൽ വച്ച് മർദ്ദനവിധേയമാക്കി. പിന്നീട് ഒരു മാസത്തേക്ക് പീഡനമുറിയിൽ താമസത്തിനായി പ്രവേശിപ്പിച്ചു. എങ്കിലും ജപമാലയെ നിന്ദിക്കുവാൻ ജർസി തയ്യാറായില്ല. പിന്നീട് പട്ടാളക്കാർ ജർസിയുടെ ശരീരത്തിൽ കണ്ടെത്തിയ ഒരു കാശുരൂപം പൊട്ടിച്ചുകളയുവാൻ നിർബന്ധിച്ചു. ജർസിക്ക് ആദ്യകുർബാന സ്വീകരണസമയത്ത് സമ്മാനമായി ലഭിച്ചതായിരുന്നു ഈ രൂപം. ഇതിനുള്ള ശിഷയായി അവർ നൽകിയത് പെരുമഴയത്ത് നഗ്നപാദനായി നിൽക്കുവാനായിരുന്നു. ജർസി ഈ ശിഷയും ഏറ്റു വാങ്ങി.
പട്ടാളക്കാർ നടത്തിയ പഠനങ്ങളോട് എതിർപ്പു പ്രകടിപ്പിച്ചവരെ കഠിനജോലികൾ നൽകി അവർ ശിക്ഷിച്ചു. അർഥശൂന്യമായ ജോലികളായിരുന്നു ഏറെയും നൽകിയിരുന്നത്. രാവിലെ മുതൽ കുഴിയെടുക്കുന്ന ജോലി നൽകിയ ശേഷം ആ കുഴികൾ മൂടുവാൻ അവരെത്തന്നെ നിയോഗിച്ചു. മണ്ണിലൂടെ ഇഴയലും നടത്തി. തണുപ്പുകാലത്ത് മണ്ണിൽ നഗ്നപാദനായി നിർത്തി. ടൂത്ത് ബ്രഷു കൊണ്ട് കക്കൂസ് കഴുകിച്ചു. ഈ പീഡനങ്ങളെ ചെറുക്കുകയും ഒപ്പം മറ്റുള്ളവരിൽ അതിനായി ആവേശം പകരുകയും ചെയ്തു. ജർസി പതിയെ അവരുടെ ആത്മീയനേതാവായി മാറി. അധികാരികളുടെ കണ്ണിൽപ്പെടാതെ അവർ രാത്രിയിൽ പ്രാർഥനാസംഗമങ്ങൾ നടത്തി. പലതരത്തിലുള്ള സൈനികരുടെ ശിക്ഷകൾ ജർസിയുടെ മനോധൈര്യം വർദ്ധിപ്പിച്ചു. എന്നാൽ ജർസിയുടെ ആരോഗ്യം ഈ സമയത്ത് ക്ഷയിച്ചു. രണ്ടു വർഷക്കാലം നീണ്ട സൈനികസേവന ശേഷം ജർസി 1970-ൽ സെമിനാരിയിൽ തിരിച്ചെത്തി. അരോഗ്യം ക്ഷയിച്ച ജർസി തൈറോയിഡ് മൂലം മരണാസന്നനായി. ഒടുവിൽ ശസ്ത്രക്രിയയിലൂടെ ആരോഗ്യം വീണ്ടെടുത്തു.
പട്ടാള സേവനത്തിലൂടെ അവരുടെ തനിനിറം മനസ്സിലാക്കിയ ജർസിയും സംഘവും സ്വാതന്ത്ര്യദാഹികളായി മാറി. 1968-ലെ വിപ്ലവങ്ങളിൽ പങ്കെടുത്തവരെ പോലീസ് നിഷ്കരുണം ഉപദ്രവിച്ചു. അവരെ ശുശ്രൂഷിക്കുവാൻ ജർസിയും സംഘവും തയ്യാറായി. 1970-ൽ ഗോമുൽക്കോയുടെ സൈനികർ പണിമുടക്കിൽ ഏർപ്പെട്ട ജീവനക്കാർക്കു നേരെ വെടിയുതിർത്തപ്പോൾ ജർസിയിലും മറ്റും ആവേശം ഉയർന്നു.
പൗരോഹിത്യസ്വീകരണം
വാർസോയിലെ സെന്റ് ജോൺസ് കത്തീഡ്രലിൽ വച്ച് 1972 മേയ് 28-ന് പോളണ്ടിന്റെ പ്രൈമേറ്റ് കർദ്ദിനാൾ സ്റ്റീഫൻ വിഷൻസ്കിയിൽ നിന്നും ജർസി വൈദികപട്ടം സ്വീകരിച്ചു. 1972 മുതൽ 1979 വരെ വാർസോയ്ക്കു സമീപമുള്ള സബാക്കിയിലെ ഹോളി ട്രിനിറ്റി, അനിൻ ലെ ഔർലേഡി ക്യൂൻ ഓഫ് പോളണ്ട്, സോളിബ്രാസിലെ ക്യൂൻ ചൈൽഡി ജീസസ് എന്നീ മൂന്നു ദേവാലയങ്ങളിൽ സേവനമനുഷ്ഠിച്ചു. തുടരുന്ന അനാരോഗ്യം മൂലം ഇടവകകളുടെ സ്വതന്ത്രചുമതല അദ്ദേഹം ഏറ്റെടുത്തില്ല. 1979-ൽ ബലിയർപ്പണത്തിനിടെ ജർസി കുഴഞ്ഞു വീണു. മോശമായ ആരോഗ്യനിലമൂലം കർദ്ദിനാൾ വിഷൻസ്കി ജർസിയെ വാർസോയിലെ വിദ്യാർഥികളുടെ സെന്റ് ആൻ പള്ളിയുടെ ചുമതലയിലേക്ക് മാറ്റി. വാർസോ കൂറിയായിൽ നിന്നുള്ള വൈദ്യശാസ്ത്ര വിദ്യാർഥികളുടെ വൈദികനായി സേവനമനുഷ്ഠിച്ചു. വിശ്വാസികൾക്കിടയിൽ ഒരു നല്ല വൈദികനെന്ന നിലയിൽ അദ്ദേഹം അക്കാലത്ത് ശ്രദ്ധിക്കപ്പെട്ടു. താൻ ശുശ്രൂഷിക്കുന്നവരുമായി നല്ല അടുപ്പം പുലർത്തുവാൻ അദ്ദേഹം ശ്രദ്ധിച്ചിരുന്നു. രോഗികളുടെ കഷ്ടതകളോട് അദ്ദേഹം പ്രത്യേക ആർദ്രത പ്രകടിപ്പിച്ചിരുന്നു. 1980 ഫെബ്രുവരിയിൽ ജർസി നഴ്സുമാരുടെ ചാപ്ലൈനായി നിയമിതനായി. ആധുനികകാലത്ത് വൈദ്യശാസ്ത്രപ്രവർത്തകർക്കുള്ള പ്രാധാന്യം മനസ്സിലാക്കിയിരുന്ന ജർസി അവരുടെ വിശ്വാസരൂപീകരണത്തിനായി ശ്രദ്ധ പുലർത്തി.
തൊഴിലാളികൾക്കൊപ്പം
1980 ഓഗസ്റ്റ് 31 ഞായറാഴ്ച നാട്ടിലെ മുഴുവൻ തൊഴിലാളികളും പണിമുടക്കിയ ഒരു വേള. വാർസോയിലെ ഒരു ഉരുക്കുഫാക്ടറിയിലെ പതിനായിരത്തോളം തൊഴിലാളികൾ കമ്പനിക്കുള്ളിൽ കുർബാന അർപ്പിക്കുവാനായി ഒരു വൈദികനെ ആവശ്യപ്പെട്ട് കർദ്ദിനാൾ വിഷൻസ്കിയെ സമീപിച്ചു. ഒടുവിൽ അതിനായി നിയമിതനായത് ഫാദർ ജർസിയാണ്. ഉരുക്കുമില്ലുകളുടെ സമീപമുള്ള ഇടവകയിലെ അച്ചനായതിനാൽ ജർസിയെ കർദ്ദിനാൾ തൊഴിലാളികളുടെയും ചുമതലക്കാരനാക്കി. തൊഴിലാളികൾക്കിടയിൽ ജർസി പ്രിയങ്കരനായി മാറി. കുർബാനയർപ്പണ ശേഷം പലപ്പോഴും തൊഴിലാളികൾ കുടുംബ സമേതം ജർസിയെ സന്ദർശിക്കുവാനായെത്തി. അവർ ജർസിയുടെ അടുക്കൽ കുമ്പസാരം നടത്തി. സഭാപരമായി വിവാഹിതരാകാത്തവർ ആ സമയത്ത് ജർസിയാൽ ആശിർവാദം നേടി. മുതിർന്നവർ മാമ്മോദീസ സ്വീകരിച്ചു. സോളിഡാരിറ്റിയുടെ നേതാവ് ലെവലെസയുടെ ആത്മീയപിതാവായി ജർസി മാറി. കാലം വരുത്തിയ മാറ്റങ്ങൾ ജർസിയെ ആനന്ദിപ്പിച്ചു. വാർസോയിലെ തൊഴിലാളികളുടെ സോളിഡാരിറ്റിക്കു തുടക്കം കുറിച്ചപ്പോൾ ബിഷപ്പ് സിബിഗ്നു ക്രാവെസ്കിയാണ് ആശീർവാദം നൽകിയത്. എങ്കിലും അന്ന് ബലിയർപ്പിച്ചത് ഫാദർ ജർസിയാണ്. ഗ്ഡാൻസിക്കിലെ സോളിഡാരിറ്റിയുടെ ആദ്യ ദേശീയ സമ്മേളനത്തിൽ ജോൺ പോൾ മാർപാപ്പയുടെ ചാക്രികലേഖനം ലബോരം എക്സർച്ചൻസി വായിച്ചു വിശദീകരണം നൽകിയത് ഫാദർ ജർസിയായിരുന്നു. സോളിഡാരിറ്റിയിലെ അംഗങ്ങൾക്കായി ദിനവും ജർസി ബലിയർപ്പിച്ചു. സമ്മേളനങ്ങളിൽ ജർസി സംബന്ധിച്ചിരുന്നെങ്കിലും അവരുടെ സംവാദങ്ങളിൽ അദ്ദേഹം പങ്കെടുത്തിരുന്നില്ല.
ജോൺ പോൾ രണ്ടാമൻ മാർപാപ്പയുടെ സന്ദർശനം
1979-ലാണ് ജോൺ പോൾ രണ്ടാമൻ മാർപ്പാപ്പ തന്റെ ആദ്യ സന്ദശനത്തിനായി പോളണ്ടിൽ എത്തുന്നത്. 1965-ൽ പോളണ്ടിൽ നടന്ന കത്തോലിക്കാ സഭയുടെ സഹസ്രാബ്ദ ചടങ്ങുകളിൽ പങ്കെടുക്കുവാൻ പോൾ ആറാമൻ മാർപാപ്പയ്ക്ക് അന്നത്തെ സർക്കാർ അനുമതി നിഷേധിച്ചിരുന്നു. പോളണ്ട് ജോൺ പോൾ മാർപാപ്പയുടെ ജന്മനാടായതിനാൽ സ്വരാജ്യത്തേക്കുള്ള പ്രവേശനം തടയുവാൻ സർക്കാരിന് സാധിച്ചില്ല. മാർപാപ്പയുടെ വൈദ്യപരമായ കാര്യങ്ങളിൽ ജർസി അച്ചനായിരുന്നു ചുമതല വഹിച്ചിരുന്നത്. വാർസോയിലെ വിക്ടറി ചത്വരത്തിൽ ജോൺ പോൾ മാർപാപ്പ കുർബാനയർപ്പിച്ചു. കുർബാന മധ്യേ കാഴ്ചവയ്പ്പു പ്രദക്ഷിണത്തിനായി അൾത്താരയിലേക്കു സംവഹിക്കപ്പെട്ട വസ്തുക്കൾക്കൊപ്പം ഒരു കത്തുണ്ടായിരുന്നു. ഇത് മാർപ്പാപ്പായ്ക്കുള്ളതായിരുന്നു. മൂന്നു പെൺകുട്ടികൾ ചേർന്നു വഹിച്ചിരുന്ന താലത്തിൽ നിന്നും ഈ വിവരം മനസ്സിലാക്കിയ രഹസ്യപ്പോലീസ് കത്ത് തട്ടിയെടുത്തു. ഇത് ജർസിയച്ചന്റെ ശ്രദ്ധയിൽ പെട്ടയുടൻ തന്നെ അദ്ദേഹം വേലിക്കെട്ടുകൾ ചാടിക്കടന്ന് ആ കത്ത് തിരികെ തട്ടിയെടുത്ത് താലത്തിൽ വച്ചു. ഇത് രഹസ്യപ്പോലീസിനെ അക്ഷരാർഥത്തിൽ ഞെട്ടിച്ചു. ജോൺ പോൾ മാർപാപ്പ അന്നാണ് പോളണ്ടിനു വേണ്ടിയുള്ള ഹൃദയസ്പർശിയായ പ്രാർഥന നടത്തിയത്:- ''പരിശുദ്ധാത്മാവേ എന്റെ നാടിന്റെ മേൽ എഴുന്നള്ളി വരേണമേ. ഈ നാടിനെ പുതുക്കി പണിയേണമേ''. മാർപാപ്പയുടെ ഈ വാക്കുകൾ ജർസിയെ ആവേശഭരിതനാക്കി.
സോളിഡാരിറ്റിയുടെ പ്രവർത്തനം
പട്ടാളഭരണം പ്രാബല്യത്തിലായതിനാൽ ഫാദർ ജർസി രഹസ്യപ്പോലീസിന്റെ ലക്ഷ്യമായി മാറി. കാഴ്ചയിൽ ദുർബലനായി കാണപ്പെട്ടിരുന്ന അച്ചനിൽ ഭയമേതുമില്ലായിരുന്നു. പള്ളിമുറിയിൽ അവർ നിത്യേന അന്വേഷണത്തിനായി എത്തിയിരുന്നു. ഫാദർ ജർസിയെ അറസ്റ്റു ചെയ്യുവാനുള്ള തെളിവുകൾ അധികാരികൾക്ക് ലഭ്യമായില്ല. പീഡിപ്പിക്കപ്പെടുന്നവർക്കായി ഫാദർ ജർസി സഹായം നൽകുവാൻ യത്നിച്ചു. വിദേശ വൈദ്യസഹായങ്ങൾ ലഭ്യമാക്കുവാൻ ശ്രമം നടത്തി. പാവപ്പെട്ടവർക്കായി എന്തും നൽകുവാൻ അച്ചൻ തയ്യാറായി നിന്നു. സ്വന്തം ഷൂവും അദ്ദേഹം ദാനമായി നൽകി. പഴകിയ വസ്ത്രങ്ങളായിരുന്നു അദ്ദേഹം ധരിച്ചിരുന്നത്. ഫാദർ ജർസിയെ തൊഴിലാളികൾക്കിടയിൽ നിന്നും മാറ്റുവാനായി ഒളിപ്പോരാളികളെ സ്വതന്ത്രരാക്കാമെന്ന നയം അധികാരികൾ നടത്തി. അച്ചനെ ഉപരിപഠനത്തിനായി സ്ഥലം മാറ്റുവാൻ മെത്രാനു മേൽ സമ്മർദ്ദം ചെലുത്തപ്പെട്ടു. ബിഷപ്പ് ഇതിനായി ഫാദർ ജർസിക്കു സൂചന നൽകി. എന്നാൽ അദ്ദേഹം ജർസിയെ നിർബന്ധിച്ചില്ല. ഫാദർ ജർസി ഇതെല്ലാം തന്റെ കടമയെന്ന നിലയിൽ മുൻപോട്ടു നീങ്ങി. ന്യൂയോർക്ക് ടൈംസിന്റെ വാർസോ ബ്യൂറോ ചീഫ് മൈക്കൾ കൗഫ്മാൻ ഇങ്ങനെയെഴുതി:- ''കിഴക്കൻ ബർലിൻ മുതൽ വ്ലാഡിവോസ്റ്റോക്ക് വരെ ഒരിടത്തും പത്തു പതിനായിരം ജനങ്ങളെ മുൻപിൽ നിർത്തി ഭരണത്തിന്റെയും പാർട്ടിയുടെയും തെറ്റുകൾ വിളിച്ചു പറയുവാൻ മറ്റാർക്കും കഴിഞ്ഞിട്ടില്ല. നാനൂറു മില്ല്യൺ ജനങ്ങൾ അധിവസിക്കുന്ന ഈ വൻപ്രദേശത്തെങ്ങും അധികാരികളെ ധിക്കരിക്കേണ്ടത് മതപരവും മനുഷ്യത്വപരവും ദേശീയവുമായ മനസാക്ഷിയോടുള്ള ബാദ്ധ്യതയായി ആരും പറഞ്ഞിട്ടില്ല.''
മാതൃഭൂമിക്കു വേണ്ടി
മാതൃഭൂമിക്കു വേണ്ടിയുള്ള വിശുദ്ധ കുർബാന അർപ്പണമെന്നത് കോസ്റ്റ്കായിലെ വികാരിയായിരുന്ന ഫാദർ തിയോഫിൽ ബൊഗുക്കിയുടെ ആശയമായിരുന്നു. എല്ലാ മാസവും അവസാന ഞായറാഴ്ചയായിരുന്നു ഈ ബലിയർപ്പണം നടത്തിയിരുന്നത്. 1982 ഫെബ്രുവരി മുതൽ ഫാദർ ജർസിയാണ് ഈ ദൗത്യം നടത്തിയിരുന്നത്. കുർബാനയുടെ ആരംഭം രാജ്യത്തെ നടന്മാർ കവിതാലാപനം നടത്തിയിരുന്നു. കുർബാനയുടെ ആദ്യവും അവസാനവും ദേശഭക്തി ഗാനങ്ങളും ആലപിച്ചിരുന്നു. കുർബാനക്കിടയിലെ സമാധാനം കൈമാറ്റം ഒരു വലിയ നിമിഷമായി അറിയപ്പെട്ടിരുന്നു. പട്ടാള ഭരണം നടപ്പിലായതിനാൽ കുർബാനയർപ്പണം പോലും സംശയദൃഷ്ടിയിലായി മാറി. കുർബാനക്കിടയിലെ ജർസിയുടെ ഉപദേശങ്ങൾ രഹസ്യപ്പോലീസ് വീക്ഷിച്ചു തുടങ്ങി. ബലിയിൽ പങ്കെടുക്കുന്നവരുടെ എണ്ണം ക്രമതീതമായി വർദ്ധിക്കുകയും രാജ്യത്തിന്റെ വിവിധ ഭാഗങ്ങളിൽ നിന്നും നിരവധി പേർ പുതിയതായി പങ്കെടുക്കുവാനെത്തുകയും ചെയ്തു. ഇരുപതിനായിരം വരെയായിരുന്നു അവസാനനാളിൽ ജനക്കൂട്ടം. സുവിശേഷത്തോട് വിശ്വസ്തത പുലർത്തുന്ന സമീപനങ്ങളായിരുന്നു ആച്ചൻ അനുവർത്തിച്ചിരുന്നത്. കർദ്ദിനാൾ വിഷൻസ്കിയുടെയും ജോൺ പോൾ മാർപാപ്പയുടെയും ഉപദേശങ്ങളായിരുന്നു അദ്ദേഹത്തിന്റെ വാക്കുകളിൽ അടങ്ങിയിരുന്നത്. പോളണ്ടിന്റെ സഹനങ്ങളെ അദ്ദേഹം യേശുവിന്റെ സഹനങ്ങളായി കണ്ടാണ് പ്രവർത്തിച്ചിരുന്നത്. പട്ടാളഭരണം ഏർപ്പെടുത്തിയ ആദ്യകാലങ്ങളിൽ ശൈത്യകാലത്ത് വഴിവക്കുകളിൽ കാവൽ നിന്നിരുന്ന സൈനികർക്ക് ഫാദർ ജർസി ചൂടുപാനീയങ്ങൾ വിതരണം ചെയ്തിരുന്നു. 1983 മേയ് മാസത്തിൽ ഗർസോർസ് പ്രസ്മിക് എന്ന യുവാവിനെ പട്ടാളം വധിച്ചിരുന്നു.
കള്ളക്കേസുകൾ
ഫാദർ ജർസിയെ എങ്ങനെയെങ്കിലും കുടുക്കണമെന്ന വിചാരം പട്ടാളത്തിൽ ശക്തമായി. രഹസ്യപ്പോലീസ് എല്ലായ്പ്പോഴും ഫാദർ ജർസിയെ വീക്ഷിച്ചു. ടെലിഫോൺ സന്ദേശങ്ങൾ നിരീക്ഷിക്കപ്പെട്ടു. പ്രോസിക്യൂഷൻ കാര്യാലയത്തിൽ ഫാദർ ജർസിയെ വിചാരണ നടത്തി. ഫാദർ ജർസിയുടെ അമ്മായി സമ്മാനിച്ച ഫ്ലാറ്റിൽ റെയ്ഡു നടത്തുകയും രഹസ്യപ്പോലീസ് മുൻകൂട്ടി ഒളിപ്പിച്ചു വച്ചിരുന്ന ആയുധങ്ങളും ചില രേഖകളും അവിടെ നിന്നും കണ്ടെടുക്കുകയും ചെയ്തു. അങ്ങനെ ഫാദർ ജർസി അറസ്റ്റു ചെയ്യപ്പെട്ടു. എന്നാലുടനെ തന്നെ ബിഷപ്പ് ദാബ്രോവ്സ്കി സമയോചിതമായി ഇടപെട്ട് ഫാദർ ജർസിയെ മോചിപ്പിച്ചു. അദ്ദേഹത്തിനെതിരായുള്ള കേസുകൾ കള്ളക്കേസുകളായിരുന്നുവെന്നും തെളിയിക്കപ്പെട്ടു. എന്നാൽ അച്ചടിശാലയിൽ നിന്നും കണ്ടെടുത്ത രേഖകളുടെ പേരിൽ ഫാദർ ജർസി വീണ്ടും വിചാരണ ചെയ്യപ്പെട്ടു. തുടർന്ന് 1984 ഓഗസ്റ്റിൽ പുതിയ വിചാരണക്കായി തയ്യാറെടുത്ത ഫാദർ ജർസിയും മറ്റു പലരും കമ്യൂണിസത്തിന്റെ നാല്പതാം വർഷത്തിൽ നൽകിയ പൊതുമാപ്പിൽ മോചിതരായി.
മാധ്യമങ്ങളിലും മറ്റും ഫാദർ ജർസിക്കെതിരായി വാർത്തകൾ വന്നു തുടങ്ങി. ഇസ്‌വെസ്തിയ എന്ന സോവിയറ്റ് പത്രത്തിലാണ് ആദ്യമായി വാർത്ത വന്നത്. അതോടൊപ്പം ഫാദർ ജർസിക്കെതിരായുള്ള പരാതികൾ ന്മെത്രാന്മാരുടെ സംഘത്തിനും ലഭ്യമായി തുടങ്ങി. പട്ടാളഭരണ നിലവിൽ വന്നപ്പോൾ അതിനെ ഉന്മൂലനം ചെയുവാൻ പ്രവർത്തിച്ച വൈദികനാണ് ഫാദർ ജർസിയെന്ന് രേഖകളടക്കം അവർ ചൂണ്ടിക്കാണിച്ചു. ഫാദർ ജർസിയെ എങ്ങനെയെങ്കിലും കുടുക്കണമെന്ന വിചാരം പട്ടാളത്തിൽ ശക്തമായി. രഹസ്യപ്പോലീസ് എല്ലായ്പ്പോഴും ഫാദർ ജർസിയെ വീക്ഷിച്ചു. ടെലിഫോൺ സന്ദേശങ്ങൾ നിരീക്ഷിക്കപ്പെട്ടു. പ്രോസിക്യൂഷൻ കാര്യാലയത്തിൽ ഫാദർ ജർസിയെ വിചാരണ നടത്തി. ഫാദർ ജർസിയുടെ അമ്മായി സമ്മാനിച്ച ഫ്ലാറ്റിൽ റെയ്ഡു നടത്തുകയും രഹസ്യപ്പോലീസ് മുൻകൂട്ടി ഒളിപ്പിച്ചു വച്ചിരുന്ന ആയുധങ്ങളുംചില രേഖകളും അവിടെ നിന്നും കണ്ടെടുക്കുകയും ചെയ്തു. അങ്ങനെ ഫാദർ ജർസി അറസ്റ്റു ചെയ്യപ്പെട്ടു. അതോടൊപ്പം 1984-ലെ പൊതുമാപ്പിൽ ഉൾപ്പെടുത്താതിരുന്ന കുറ്റങ്ങളും ചാർത്തപ്പെട്ടു. 1984 ഓഗസ്റ്റ് 15-ന് അച്ചനെതിരെ ചുമത്തപ്പെട്ട കുറ്റം ദേവാലയ പ്രസംഗപീഠം രാജ്യദ്രോഹത്തിനായി ഉപയോഗിച്ചു എന്നതായിരുന്നു. 1983 ഡിസംബർ 12-ന് പ്രോസിക്യൂട്ടർ കാര്യാലയവും ഈ കുറ്റം ചുമത്തിയിരുന്നു. സംസ്ഥാന ഭരണനേതൃത്വത്തെയും അച്ചൻ അപമാനിച്ചുവെന്ന കുറ്റവും ചുമത്തി. പള്ളിമുറിയിൽ നിന്നും പിസ്റ്റൽ കണ്ടെടുത്തതായും കുറ്റമുണ്ട്. ക്രമസമാധനം തകർക്കുന്ന തരത്തിൽ രേഖകൾ വിതരണം നടത്തിയെന്നതായിരുന്നു രഹസ്യപ്പോലീസിന്റെ ആരോപണം. ഫാദർ ജർസി നടത്തിയ പ്രസംഗങ്ങളിൽ സോളിഡാരിറ്റി പ്രവർത്തകരെ പ്രശംസിക്കുകയും സർക്കാരിനെ കുറ്റപ്പെടുത്തുകയും ചെയ്തുവെന്നായിരുന്നു 1983 സെപ്റ്റംബർ 13 ലെ കുറ്റം. ഫാദർ ജർസിയുടെ ഭവനത്തിൽ 1983 ഡിസംബർ 12-ന് നടത്തിയ റെയ്ഡിൽ 1200 ലീഫ്‌ലെറ്റുകൾ കണ്ടെത്തി. അതിൽ മേയ് 29-ന് കുർബാനയിൽ പങ്കെടുത്ത് സ്വാതന്ത്ര്യത്തിനായി പ്രാർഥിക്കുവാനുള്ള ആഹ്വാനം അടങ്ങിയിരുന്നു.
മരണം
ബൈഡ്‌ഗോസെക്സിലെ വൈദികർ തൊഴിലാളികൾക്കായി 1989 ഒക്ടോബർ 19-ന് പ്രത്യേക പ്രാർഥന നടത്തുവാൻ വിളിക്കപ്പെട്ടു. കുർബാനയ്ക്കു ശേഷം ജപമാലയർപ്പിച്ചതും ഫാദർ ജർസിയായിരുന്നു. അന്നത്തെ വാക്കുകൾ ഇതായിരുന്നു:- ''തിന്മയെ നന്മ കൊണ്ട് പരാജയപ്പെടുത്തണമെങ്കിൽ, മനുഷ്യന്റെ അന്തസ് ആദരിക്കപ്പെടണമെങ്കിൽ നമ്മൾ അതിക്രമങ്ങൾക്ക് തയ്യാറാകരുത്. തന്റെ ഹൃദയത്തിന്റെയും യുക്തിയുടെയും ശക്തി കൊണ്ട് വിജയം കൈവരിക്കുവാൻ സാധിക്കില്ലെന്നു കരുതുന്നവനാണ് അക്രമം കൊണ്ട് വിജയം വരിക്കുവാൻ ശ്രമിക്കുന്നത്. നമ്മെ ഭയങ്ങളിൽ നിന്നും മോചിപ്പിക്കുവാൻ ദൈവത്തോട് പ്രാർഥിക്കാം. പ്രത്യേകിച്ചും അക്രമങ്ങളിലൂടെ പ്രതികാരം ചെയ്യുവാനുള്ള ആവേശത്തിൽ നിന്നും.''
പ്രാർഥന അവസാനിച്ച ശേഷം രാത്രി വൈകിയാണെങ്കിലും അച്ചൻ ഇടവകയിലേക്ക് തന്നെ മടങ്ങുവാൻ തയ്യാറായി. കാറിലായിരുന്നു ഫാദർ ജർസിയുടെ മടക്കയാത്ര. വാൽഡെ മാർഡ് ക്രൊസ്റ്റോവ്സ്കി എന്നായിരുന്നു ഡ്രൈവറുടെ പേര്. അച്ചൻ പ്രാർഥനയർപ്പിക്കുമ്പോൾ ജനത്തിനിടയിലും രഹസ്യപ്പോലീസുകാർ തമ്പടിച്ചിരുന്നു. അവർ അച്ചന്റെ വാഹനത്തെ മണിക്കൂറുകളോളം അനുഗമിച്ചിരുന്നു. ഗോർസ്ക് എന്ന ഗ്രാമം കഴിഞ്ഞപ്പോൾ ട്രാഫിക് പോലീസുകാർ അവരുടെ വാഹനത്തെ നിർത്തിച്ചു. പോളണ്ടിലെ കമ്യൂണിസ്റ്റ് സർക്കാരിന്റെ രഹസ്യപ്പോലീസായ സ്ലുസ്ബാ ബസ്പിസെന്ത്വായിലെ പ്രവർത്തകരായിരുന്നു ആ പോലീസുകാർ. ഫാദർ ജർസിയുടെ ഡ്രൈവറെ വിലങ്ങു വച്ച് അവർ പോലീസ് വാഹനത്തിൽ പ്രവേശിപ്പിച്ചു. ഫാദർ ജർസിയെ അവർ മുഷ്ടി ചുരുട്ടിയും ആയുധത്താലും മർദ്ദിച്ചു. ബോധം നഷ്ടപ്പെട്ട അച്ചനെ കാറിന്റെ ഡിക്കിയിൽ ചുരുട്ടിയിട്ട് അതിവേഗം വാഹനം ഓടിച്ചു. ബോധം തിരിച്ചു കിട്ടിയ അച്ചൻ ഡിക്കിയിൽ കിടന്ന് ശബ്ദമുണ്ടാക്കിയപ്പോൾ അവർ വാഹനം നിർത്തി അച്ചന്റെ വായ് മൂടിക്കെട്ടി. ഈ സമയം പോലീസ് വാഹനത്തിൽ സഞ്ചരിച്ചിരുന്ന ഡ്രൈവർ ആ വാഹനത്തിൽ നിന്നും രക്ഷപെട്ടു. ഡ്രൈവർ രക്ഷപെട്ടതിനാലാണ് പിന്നീട് അച്ചന്റെ മരണം പുറം ലോകമറിഞ്ഞത്. വീണ്ടും ബഹളമുണ്ടാക്കിയ അച്ചനെ അവർ ഇടിച്ചു ബോധം കെടുത്തി.
രണ്ടു തവണ ബോധം നഷ്ടപ്പെട്ട അച്ചൻ വീണ്ടും രക്ഷപെടുവാൻ ശ്രമിച്ചതിനാൽ അവർ അച്ചനെ കെട്ടി മുറുക്കി. സ്വയം അഴിക്കുമ്പോൾ കഴുത്തിലെ കെട്ടുകൾ മുറുകുന്ന രീതിയിലായിരുന്നു അവർ ബന്ധിപ്പിച്ചത്. വായിൽ പ്ലാസ്റ്റർ ഒട്ടിക്കുകയും കെട്ടിയിട്ടു മർദ്ദിക്കുകയും ചെയ്തു. പ്ലാസ്റ്റർ മൂക്കും മറച്ചതിനാൽ ശ്വാസം കിട്ടുവാൻ അച്ചൻ ബുദ്ധിമുട്ടി. തുടർന്ന് കാലിൽ ചാക്കു നിറയെ കല്ലു കെട്ടിയ ശേഷം വിസിയ നദിയിലേക്ക് വലിച്ചെറിഞ്ഞു. എന്നാൽ നദിയിലേക്ക് എറിയപ്പെടും മുൻപ് ഫാദർ ജർസി മരിച്ചിരുന്നെന്ന് ഫോറൻസിക് വിദഗ്ദ്ധർ ചൂണ്ടിക്കാണിക്കുന്നു.
ഫാദർ ജർസിക്കേറ്റ പരിക്കുകളെപ്പറ്റി പുറം ലോകം അറിഞ്ഞത് പോസ്റ്റുമോർട്ടം റിപ്പോർട്ടിലും കൊലപ്പെടുത്തിയ പിട്രോവസ്കി, ചിമ്മലെവസ്കി, പെക്കാൽ എന്നിവരുടെ മൊഴിയിലൂടെയുമാണ്. ഫാദർ ജർസിയുടെ ആന്തരികാവയവങ്ങൾ അതിക്രൂരമായി നശിപ്പിക്കപ്പെട്ടിരുന്നു. ബിയാലിസ്റ്റോക്കിലെ പ്രസിദ്ധമായ ഇൻസ്റ്റിറ്റ്യൂട്ട് ഓഫ് ഫോറൻസിക് മെഡിസിനിലായിരുന്നു പരിശോധന നടത്തിയത്. ഒക്ടോബർ 19-ന് കാണാതായ അച്ചനെ രഹസ്യപ്പോലീസ് തട്ടിയെടുത്തതായി 24-നാണ് പുറത്തറിയുന്നത്. ഒക്ടോബർ 13-ന് ഒരു കാറപകടത്തിൽ ഫാദർ ജർസിയെ മുൻപും വധിക്കുവാനുള്ള ശ്രമം നടന്നിരുന്നു. കാറിലേക്ക് എന്തോ വസ്തു എറിഞ്ഞ് കാർ മറിക്കുവാനുള്ള ശ്രമമായിരുന്നു അന്നു നടന്നത്. എന്നാൽ ഡ്രൈവറുടെ സമയോചിതമായ ഇടപെടൽ മൂലം അപകടം സംഭവിച്ചില്ല. മുൻപ് 1982-ൽ അച്ചന്റെ താമസസ്ഥലത്തും ആക്രമണം നടന്നിരുന്നു. ഒടുവിൽ അച്ചന്റെ തിരോധാനത്തിനു ശേഷം പത്താം ദിവസമാണ് ഒക്ടോബർ 30-ന് അദ്ദേഹത്തിന്റെ ശരീരം വ്‌ളോക്ലാവക് അണക്കെട്ടിൽ നിന്നും ലഭിക്കുന്നത്. താടിയെല്ലും, മൂക്കും, വായും തലയോട്ടി ഉൾപ്പെടെ തകർന്ന അച്ചന്റെ മുഖം തിരിച്ചറിയാനാവാത്ത വിധം വികൃതമായിരുന്നു. കിഡ്നിയും ആന്തരീകാവയവങ്ങളും ചതക്കപ്പെട്ടിരുന്നു. 1984 ഡിസംബറിൽ കുറ്റവാളികൾ അറസ്റ്റു ചെയ്യപ്പെട്ടു. ഇവർക്ക് ഒടുവിൽ മാപ്പു നൽകി വിട്ടയച്ചു. കോസ്റ്റക്കാ പള്ളിക്കു മുൻപിലായുള്ള കുഴിമാടത്തിൽ ഫാദർ ജർസിയെ സംസ്കരിച്ചു. ജപമാലയുടെ ആകൃതിയിലുള്ള കല്ലറയിലാണ് മൃതദേഹം സംസ്കരിച്ചിരിക്കുന്നത്. സംസ്കാരചടങ്ങിൽ അഞ്ചു ലക്ഷം പേർ പങ്കെടുത്തെന്നാണ് ഔദ്യോഗിക കണക്കുകൾ. മൂന്നു വർഷങ്ങൾക്കു ശേഷം അന്നാണ് സോളിഡാരിറ്റി പ്രവർത്തകർക്ക് പരസ്യപ്രസംഗം നടത്തുവാൻ അനുമതി ലഭിച്ചത്.
വാഴ്ത്തപ്പെടൽ
ജോൺ പോൾ മാർപാപ്പ ജർസിയുടെ കബറിടത്തിൽ 1987 ജൂൺ 14-ന് കബറിടം സന്ദർശിച്ചു. പോളണ്ടിലെ 80 പാതകൾക്ക് അച്ചന്റെ നാമം നൽകപ്പെട്ടു. രാജ്യത്തിന്റെ പരമോന്നത ബഹുമതിയായ ഗോൾഡൻ ഈഗിൾ നൽകി രാജ്യം ആദരിച്ചു. രക്തസാക്ഷിത്വം വരിച്ച ഫാദർ ജർസിയുടെ കബറിടത്തിൽ പ്രാർഥിക്കുവാനെത്തുന്നവരിൽ ഏറിയ പങ്കും യുവാക്കളാണ്. ശവസംസ്കാരചടങ്ങുകൾ അവസാനിച്ച് രണ്ടാം ദിനം തന്നെ ഫാദർ ജർസിയെ വിശുദ്ധനായി പ്രഖ്യാപിക്കാനുള്ള അപേക്ഷ വർസോ അതിരൂപതയിൽ എത്തി. പിന്നീട് ജോൺ പോൾ മാർപാപ്പയുടെ കാലത്ത് 1997 ഫെബ്രുവരി 8-നാണ് നാമകരണനടപടികൾ ആരംഭിച്ചത്. 2009 ഡിസംബർ 19-നാണ് ബെനഡിക്ട് പതിനാറാമൻ മാർപാപ്പ ഫാദർ ജർസിയെ വാഴ്ത്തപ്പെട്ടവനായി അംഗീകരിക്കുന്ന സഭാകല്പനയിൽ ഒപ്പു വച്ചത്. 2010 ജൂൺ 6-ന് ബെനഡിക്ട് പതിനാറാമൻ മാർപാപ്പയുടെ കല്പന കർദ്ദിനാൾ ആഞ്ജലോ അമാത്തോ വായിച്ചു. ജർസി പോപ്പുലസ്ക്കോയെ വാഴ്ത്തപ്പെട്ടവനായി പ്രഖ്യാപിക്കുന്ന ചടങ്ങിൽ ഏകദേശം 150,000 ജനങ്ങൾ പങ്കെടുത്തിരുന്നു.
പുറത്തേക്കുള്ള കണ്ണികൾ
വർഗ്ഗം:1947-ൽ ജനിച്ചവർ വർഗ്ഗം: 1984-ൽ മരിച്ചവർ വർഗ്ഗം:സെപ്റ്റംബർ 14-ന് ജനിച്ചവർ വർഗ്ഗം:ഒക്ടോബർ 19-ന് മരിച്ചവർ
വർഗ്ഗം:ക്രൈസ്തവസഭയിലെ വാഴ്ത്തപ്പെട്ടവർ
പ്ലമാസ് കൌണ്ടി
പ്ലമാസ് കൌണ്ടി, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സിയേറ നെവദ മേഖലയിലുള്ള ഒരു കൌണ്ടിയാണ്. 2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ‌ പ്രകാരമുള്ള ഈ കൌണ്ടിയിലെ ആകെ ജനസംഖ്യ 20,007 ആയിരുന്നു. പോർട്ടോള ഈ കൌണ്ടിയിലെ സംയോജിപ്പിക്കപ്പെട്ട ഏക നഗരവും ക്വിൻസി കൌണ്ടിസീറ്റുമാണ്. ഈ കൌണ്ടിയിലെ ഏറ്റവും വലിയ സമൂഹം ഈസ്റ്റ് ക്വിൻസി യിലാണുള്ളത്. ഈ കൌണ്ടിയിലൂടെ ഒഴുകുന്ന ഫെതർ നദി യുടെ (Río de las Plumas) സ്പാനിഷ് പേരാണ് കൌണ്ടിയുടെ പേരിന് ആധാരം
ചരിത്രം
1849-ലെ കാലിഫോർണിയ ഗോൾഡ് റഷിനു മുമ്പ് ഇന്ന് പ്ലമാസ് കൌണ്ടിയെന്നറിയപ്പടുന്ന പ്രദേശത്തു വസിച്ചിരുന്നത് ‘മൗണ്ടൻ മൈഡു’ എന്നറിയപ്പെട്ട തദ്ദേശീയ ജനവർഗ്ഗമായിരുന്നു. താഴ്വരകളുടെ അരികിലുള്ള ചെറിയ അധിവാസ കേന്ദ്രങ്ങളിൽ മൈതാനം താമസിച്ചിരുന്നത്. താഴ്‍വരകളിൽ ലഭ്യമായ വേരുകൾ, അക്കോൺ, പുല്ലുകൾ, വിത്തുകൾ, ഇടയ്ക്കിടെ മീൻ പിടുത്തം, വന്യമൃഗവേട്ട എന്നിങ്ങനെ വിവിധ പ്രവർത്തികളുമായി മൈദു ജനത ഇവിടെ താമസിച്ചിരുന്നു. മൊഹാവ്ക്, സിയേറ താഴ്‍വര ഉൾപ്പെടെ മഞ്ഞുവീഴ്ച അത്യധികമുള്ള പ്രദേശങ്ങൾ ചൂടുള്ള മാസങ്ങളിൽ വേട്ടയാടൽ പ്രദേശങ്ങളായി ലഭ്യമായിരുന്നു.
അവലംബം
വർഗ്ഗം:കാലിഫോർണിയയിലെ കൗണ്ടികൾ
കവിത്രയം
തെലുങ്ക് സാഹിത്യത്തിൽ മഹാഭാരതം തെലുങ്കിലേക്ക് വിവർത്തനം ചെയ്ത മൂന്ന് കവികളായ നന്നയ്യ, തിക്കണ്ണ, യെരപ്രഗഡ എന്നിവരെയാണ്‌ കവിത്രയങ്ങളായി വിശേഷിപ്പിക്കുന്നത്.
പ്രാചീനകവിത്രയം
പ്രാചീന കവികളായ ചെറുശ്ശേരി (15-ആം നൂറ്റാണ്ട്), തുഞ്ചത്ത് രാമാനുജൻ എഴുത്തച്ഛൻ (15-16 നൂറ്റാണ്ടുകൾക്കിടയിൽ), കുഞ്ചൻ നമ്പ്യാർ (18-ആം നൂറ്റാണ്ട്) എന്നിവരെയാണ് മലയാളത്തിലെ പ്രാചീന കവിത്രയം എന്നു കണക്കാക്കുന്നത്. അതേപോലെ കുമാരനാശാൻ, വള്ളത്തോൾ, ഉള്ളൂർ എന്നിവരാണ് ആധുനിക കവിത്രയം എന്ന് അറിയപ്പെടുന്നത്.
കുഞ്ചൻ നമ്പ്യാർ
പതിനെട്ടാം നൂറ്റാണ്ടിലെ (1705-1770) പ്രമുഖ മലയാളഭാഷാ കവിയാണ് കുഞ്ചൻ നമ്പ്യാർ. പ്രതിഭാസമ്പന്നനായ കവി എന്നതിനു പുറമേ തുള്ളൽ എന്ന നൃത്തകലാരൂപത്തിന്റെ ഉപജ്ഞാതാവെന്ന നിലയിലും പ്രസിദ്ധനായ നമ്പ്യാരുടെ കൃതികൾ മിക്കവയും തുള്ളൽ അവതരണങ്ങളിൽ ഉപയോഗിക്കാൻ വേണ്ടി എഴുതപ്പെട്ടവയാണ്. നർമ്മത്തിൽ പൊതിഞ്ഞ സാമൂഹ്യവിമർശനമാണ് അദ്ദേഹത്തിന്റെ കൃതികളുടെ മുഖമുദ്ര. മലയാളത്തിലെ ഹാസ്യകവികളിൽ അഗ്രഗണനീയനാണ് നമ്പ്യാർ.
ഓട്ടൻ, ശീതങ്കൻ, പറയൻ എന്നിങ്ങനെ മൂന്നു വിഭാഗങ്ങളിലായി 64 തുള്ളലുകൾ നമ്പ്യാർ എഴുതിയതായി പറയപ്പെടുന്നു. നമ്പ്യാരുടെ ഏറെ പ്രസിദ്ധമായ ഫലിതബോധത്തിനു പുറമേ അദ്ദേഹത്തിന്റെ വിപുലമായ അനുഭവസമ്പത്തും എല്ലാ വിജ്ഞാനശാഖകളിലുമുള്ള അവഗാഹവും ഈ കൃതികൾ പ്രകടിപ്പിക്കുന്നു. അദ്ദേഹത്തിന്റേതായി പൊതുവേ അംഗീകരിക്കപ്പെട്ടിട്ടുള്ളത് താഴെപ്പറയുന്ന നാല്പത് തുള്ളലുകളാണ് :-
ചന്ദ്രികാവീഥി, ലീലാവതീവീഥി തുടങ്ങിയ രൂപകങ്ങളും, വിഷ്ണുവിലാസം, രഘവീയം എന്നീ മഹാകാവ്യങ്ങളും വിലാസം, ശിവശതകം എന്നീ ഖണ്ഡകാവ്യങ്ങളും, രാസക്രീഡ, വൃത്തവാർത്തികം എന്നീ ഛന്ദശ്ശാസ്ത്രഗ്രന്ഥങ്ങളും മറ്റും സംസ്കൃതത്തിൽ‍ എഴുതിയ രാമപാണിവാദനും കുഞ്ചൻ നമ്പ്യാരും ഒരാൾ തന്നയാണെന്ന് ഏറെ ചർച്ചചെയ്യപ്പെട്ട ഒരു വാദം മഹാകവി ഉള്ളൂർ കേരളസാഹിത്യചരിത്രത്തിൽ അവതരിപ്പിച്ചിട്ടുണ്ട്. ആ അവകാശവാദം ഇന്നും സ്ഥിരീകൃതമായിട്ടില്ല.
തുഞ്ചത്തെഴുത്തച്ഛൻ
ആധുനിക മലയാളഭാഷയുടെ പിതാവ് എന്നു വിശേഷിപ്പിക്കപ്പെടുന്ന പ്രാചീനകവിത്രയത്തിലെ ഭക്തകവിയാണ് തുഞ്ചത്ത് രാമാനുജൻ എഴുത്തച്ഛൻ. അദ്ദേഹം പതിനഞ്ചാം നൂറ്റാണ്ടിനും പതിനാറാം നൂറ്റാണ്ടിനുമിടയിലായിരുന്നിരിക്കണം ജീവിച്ചിരുന്നതെന്നു വിശ്വസിച്ചുപോരുന്നു. എഴുത്തച്ഛന്റെ യഥാർത്ഥനാമം രാമാനുജൻ എന്നും കൃഷ്ണൻ എന്നും ചില വിദഗ്‌ധർ അഭിപ്രായപ്പെട്ടുകാണുന്നുണ്ട്. എഴുത്തച്ഛന്റെ യഥാർത്ഥനാമം 'തുഞ്ചൻ' (ഏറ്റവുമിളയആൾ എന്ന അർത്ഥത്തിൽ) എന്നായിരുന്നെന്ന്, തുഞ്ചൻപറമ്പ് (തുഞ്ചൻ + പറമ്പ്) എന്ന സ്ഥലനാമത്തെ അടിസ്ഥാനമാക്കി കെ. ബാലകൃഷ്ണ കുറുപ്പ് നിരീക്ഷിക്കുന്നു. ഇന്നത്തെ മലപ്പുറം ജില്ലയിൽ തിരൂർ താലൂക്കിൽ തൃക്കണ്ടിയൂർ ശിവക്ഷേത്രത്തിനടുത്തുളള, തുഞ്ചൻപറമ്പാണു കവിയുടെ ജന്മസ്ഥലമെന്നു വിശ്വസിക്കപ്പെടുന്നു. എഴുത്തച്ഛന്റെ ജീവചരിത്രം ഐതിഹ്യങ്ങളാലും അർദ്ധസത്യങ്ങളാലും മൂടപ്പെട്ടുകിടക്കുകയാണ്.
അധുനിക കവിത്രയം
അധുനിക കവികളായ കുമാരനാശാൻ, വള്ളത്തോൾ നാരായണമേനോൻ, ഉള്ളൂർ എസ്. പരമേശ്വരയ്യർ എന്നിവരാണ് ആധുനിക കവിത്രയം എന്ന് അറിയപ്പെടുന്നത്.
കുമാരനാശാൻ
മലയാളകവിതയുടെ കാല്പനികവസന്തത്തിനു തുടക്കംകുറിച്ച കവിയാണ്‌, '''എൻ. കുമാരനാശാൻ''' (ഏപ്രിൽ 12, 1873 - ജനുവരി 16, 1924). ആശാന്റെ കൃതികൾ കേരളീയസാമൂഹികജീവിതത്തിൽ വമ്പിച്ച പരിവർത്തനങ്ങൾവരുത്തുവാൻ സഹായകമായി. ആധുനിക കവിത്രയത്തിലൊരാളുമാണ് കുമാരനാശാൻ. ആശയഗംഭീരൻ, സ്നേഹഗായകൻ എന്നിവ അദ്ദേഹത്തിന്റെ വിശേഷണങ്ങളായി പറയാറുണ്ട്.
ഉള്ളൂർ എസ്. പരമേശ്വരയ്യർ
മലയാള ഭാഷയിലെ പ്രമുഖകവിയും പണ്ഡിതനുമായിരുന്ന '''മഹാകവി ഉള്ളൂർ എസ്. പരമേശ്വരയ്യർ''' (1877 ജൂൺ 06 - 1949 ജൂൺ 15.) ചങ്ങനാശ്ശേരിക്കടുത്ത്, പെരുന്നയിലെ താമരശ്ശേരി എന്ന സ്ഥലത്താണ് ജനിച്ചത്. തിരുവനന്തപുരം ഉള്ളൂർ സ്വദേശിയായ പിതാവ് സുബ്രഹ്മണ്യ അയ്യർ, ചങ്ങനാശ്ശേരിയിൽ സ്കൂൾ അദ്ധ്യാപകനായിരുന്നു. അമ്മ ചങ്ങനാശേരി സ്വദേശിനിയായ ഭഗവതിയമ്മ. അദ്ദേഹം, പെരുന്നയിൽത്തന്നെയാണു തന്റെ ബാല്യകാലം ചെലവഴിച്ചത്. അച്ഛന്റെ അകാലമരണത്തെത്തുടർന്ന്, അമ്മയോടൊപ്പം അച്ഛന്റെ നാടായ ഉള്ളൂരിലേക്കു താമസം മാറി. ഉള്ളൂർ, കുമാരനാശാൻ, വള്ളത്തോൾ എന്നീക്കവികൾ ഇരുപതാം നൂറ്റാണ്ടിന്റെ ആരംഭത്തിൽ മലയാളകവിതയിൽ കാല്പനികപ്രസ്ഥാനത്തിനു തുടക്കംകുറിച്ചു ശ്രദ്ധേയരായി. സാഹിത്യചരിത്രത്തിൽ ഇവർ ആധുനിക കവിത്രയം എന്നറിയപ്പെടുന്നു. കവിയെന്നതിനുപുറമേ സാഹിത്യചരിത്രകാരൻ, ഭാഷാഗവേഷകൻ, ഉദ്യോഗസ്ഥൻ എന്നീനിലകളിൽ ഉള്ളൂർ പേരെടുത്തിരുന്നു. തിരുവിതാംകൂർ സർക്കാരിന്റെ ചീഫ് സെക്രട്ടറിയായും അദ്ദേഹം സേവനമനുഷ്ഠിച്ചിട്ടുണ്ട്.
അവ്യയീഭാവസമാസം
സമസ്തപദത്തിലെ പൂർവ്വപദം ഒരു അവ്യയം ആണെങ്കിൽ അതിനെ അവ്യയീഭവസമാസം എന്നു വിളിക്കുന്നു. സംസ്കൃതത്തിലാണ് ഈ സമാസം അധികം കാണുന്നത്.ഇത് സമാസത്തിൽ പെടുന്നു
കവിത്രയം
വള്ളത്തോൾ നാരായണമേനോൻ
1878 ഒക്ടോബർ 16-ന് മലപ്പുറം ജില്ലയിലെ തിരൂരിനു സമീപം ചേന്നര ഗ്രാമത്തിൽ വള്ളത്തോൾ കോഴിപ്പറമ്പിൽ കുട്ടിപ്പാറു അമ്മയുടെയും മല്ലിശ്ശേരി ദാമോദരൻ ഇളയതിന്റെയും മകനായി ജനിച്ചു. സംസ്കൃതപഠനത്തിനുശേഷം കൈക്കുളങ്ങര രാമവാര്യരിൽനിന്നു തർക്കശാസ്ത്രം പഠിച്ചു. വാല്മീകി രാമായണവിവർത്തനം 1907-ൽ‍ പൂർത്തിയാക്കി. 1908-ൽ ഒരു രോഗബാധയെതുടർന്ന് അദ്ദേഹം ബധിരനായി. ഇതേത്തുടർന്നാണ് 'ബധിരവിലാപം' എന്ന കവിത രചിച്ചത്. 1915-ൽ ചിത്രയോഗം പ്രസിദ്ധീകരിച്ചു. അതേവർഷം കേരളോദയത്തിന്റെ പത്രാധിപനായി. 1958 മാർച്ച് 13-ന് 79-ാം വയസ്സിൽ വള്ളത്തോൾ അന്തരിച്ചു.
അവ്യയീഭാവസമാസം
ഉദാഹരണം
വിഭാഗം:സമാസങ്ങൾ
കവിത്രയം
അവലംബം
വർഗ്ഗം:മലയാളകവികൾ
ഇന്ത്യൻ ഭക്ഷണരീതിയിലെ ഉപചാരക്രമങ്ങൾ
ഇന്ത്യയിലെ ഭക്ഷണവിഭവങ്ങളുടെ വൈവിധ്യം പോലെ തന്നെ പ്രാധാന്യമർഹിക്കുന്നതാണ് ഇന്ത്യൻ സംസ്കാരത്തോടനുബന്ധിച്ച ഭക്ഷണ ഉപചാരക്രമങ്ങൾ. പ്രാദേശികമായ ആചാരങ്ങളും, പാരമ്പര്യങ്ങളും, മതങ്ങളും അനുസരിച്ച്  ഭക്ഷണം കഴിക്കുമ്പോഴുന്ന സമുചിതമായ പെരുമാറ്റങ്ങൾ വ്യത്യസ്തമാണ്.
ഉപകരണങ്ങൾ
ഇന്ത്യൻ ഭക്ഷണവിഭവങ്ങൾ തയ്യാറാക്കുന്നതിൽ വളരെയധികം വ്യത്യസ്തമായ ഉപകരണങ്ങൾ നിലവിലുണ്ടെങ്കിലും ഭക്ഷണം കഴിക്കുന്നതിൽ വളരെ കുറച്ചു മാത്രമാണ് ഉപകരണങ്ങൾ നിലവിലുള്ളത്. ഇന്ത്യയിലെ മിക്ക ഭാഗങ്ങളിലും ഇന്ത്യൻ ബ്രഡുകൾ, കറി എന്നിവ കഴിക്കുന്നത് കൈ ഉപയോഗിച്ച് തന്നെയാണ്. പ്രധാനമായും ഒരു കൈ ഉപയോഗിച്ച് മാത്രമാണ് പൊതുവെ ഭക്ഷണം കഴിക്കുന്നത്. വലതുകൈ കൊണ്ടാണ് സ്വതേ ഭക്ഷണം കഴിക്കുന്നത്. ഭക്ഷണം കഴിക്കുന്ന വലതു കൈയിൽ നീണ്ട നഖങ്ങൾ ഉള്ളത് ഒരു വൃത്തിയില്ലായ്മയായി പലയിടത്തും കണക്കാക്കുന്നു. വടക്കേ ഇന്ത്യയിൽ ഭക്ഷണരീതികളിൽ റൊട്ടി, നാൻ എന്നീ ഇന്ത്യൻ ബ്രഡുകൾ കഴിക്കുന്നത് കൈയിലെ വിരലുകൾ ഉപയോഗിച്ചാണ്. ഇത് കൈ കൊണ്ട് ചെറുതായി മുറിച്ച് കറിയിൽ മുക്കിയോ ആണ് കഴിക്കുന്നത്. തെക്കേ ഇന്ത്യയിൽ പ്രധാന ഭക്ഷണമായ അരി ഭക്ഷണം കഴിക്കുമ്പോൾ വലതു കൈ മുഴുവനായി ഉപയോഗിക്കുന്ന രീതിയാണ് പൊതുവെ.
പക്ഷേ എല്ലാ രീതിയിലുള്ള ഭക്ഷണവും കൈ കൊണ്ട് കഴിക്കുന്ന രീതി ഇല്ല. സൂപ്, ദാൽ തുടങ്ങിയ ഭക്ഷങ്ങൾ കഴിക്കുന്നത് സ്പൂൺ ഉപയോഗിച്ചു കൊണ്ടാണ്. വടക്കേ ഇന്ത്യയിൽ അരി ഭക്ഷണം സ്വതേ സ്പൂൺ കൊണ്ടാണ് കഴിക്കുന്നത്. തെക്കേ ഇന്ത്യയിൽ പ്രത്യേക സന്ദർഭങ്ങളിലും, ആഘോഷങ്ങളിലും ഭക്ഷണം വാഴയിൽ വിളമ്പുന്ന രീതിയാണ്.
ഉച്ഛിഷ്ടം
ഉച്ഛിഷ്ടം എന്ന ഒരു വിശ്വാസം ഇന്ത്യയിൽ പൊതുവെ പ്രചാരത്തിലുള്ളതാണ്. 'entho' (ബംഗാളി), 'aitha' (ഉടീസ), 'jutha' (വടക്കേ ഇന്ത്യ), 'ushta' (പടിഞ്ഞാറൻ ഇന്ത്യ), 'echal' (തമിഴ്), 'echil' (കേരളം), 'enjalu' (കർണാടക), 'engili' (ആന്ധ്ര) എന്നീ പേരുകളിൽ അറിയപ്പെടുന്ന ഈ വിശ്വാസം മറ്റൊരാളുടെ ഉമിനീർ, അല്ലെങ്കിൽ വായുമായി സ്പർശനത്തിൽ വരുന്നതിനെയാണ് പറയുന്നത്. ഒരാൾ കഴിച്ച ബാക്കി വരുന്ന ഭക്ഷണത്തിനെയും ഇത് സൂചിപ്പിക്കുന്നു. ഇങ്ങനെയുള്ള ഭക്ഷണം മറ്റൊരാൾ കഴിക്കുന്നതോ, വിളമ്പുന്നതോ അശുദ്ധമായി ഇന്ത്യയിൽ പൊതുവെ കണക്കാക്കപ്പെടുന്നു. പക്ഷേ, മിക്കയിടങ്ങളിലും ഇത് സ്വന്തം ഭർത്താവോ, ഭാര്യയോ ആണെങ്കിൽ ഇത് മാനിക്കാറില്ല. ചിലയിടങ്ങളിൽ ആഘോഷവേളകളിലോ, വിവാഹവേളകളിലോ ഭാര്യയും ഭർത്താവും ഒരേ ഇലയിൽ നിന്ന് ഭക്ഷണം കഴിക്കുന്ന രീതിയുമുണ്ട്.
പശു മാംസം
ഇന്ത്യയിൽ മിക്കയിടങ്ങളിലും, പ്രത്യേകിച്ച് ഹിന്ദു കുടുംബങ്ങളിൽ പശു മാംസം വർജിതമാണ്. അത് കൊണ്ട് തന്നെ ഭക്ഷണശാലകളിൽ പശു മാംസം വിളമ്പുന്നത് വളരെ കുറച്ച് സ്ഥലങ്ങളിൽ മാത്രമാണ്. പക്ഷേ, വടക്ക് കിഴക്ക് സംസ്ഥാനങ്ങളിൽ പശു മാംസം ഒരു പ്രധാന വിഭമാണ്. . പക്ഷേ, തമിഴ്‌നാട്, കേരളം തുടങ്ങിയ സംസ്ഥാനങ്ങളിൽ ചില ഹിന്ദു സമുദായങ്ങളിൽ മംസ ഭക്ഷണം കഴിക്കുന്നവരും ഉണ്ട്. <!--
മറ്റു ചില ഉപചാരങ്ങൾ
ഇന്ത്യയിൽ കണ്ടു വരുന്ന മറ്റു ചില ഉപചാരക്രമങ്ങൾ താഴെ പറയുന്നവയാണ്. ഇത് പ്രാദേശികമായി വ്യത്യസ്തമായിരിക്കും.
-->